
Namo tassa bhagavato arahato sammāsambuddhassa 


Anguttaranikāyo 


Dukanipātapālļi 
1. Pathamapaņņāsakam 


1. Kammakaraņavaggo 
1. Vajjasuttam 


1. Evam me sutam — ekam samayam bhagavā sāvatthiyam viharati jetavane anāthapiņdikassa 
ārāme. Tatra kho bhagavā bhikkhū āmantesi — **bhikkhavo 'ti. **Bhadante''ti te bhikkhū bhagavato 
paccassosum. Bhagavā etadavoca — 


**Dvemāni, bhikkhave, vajjāni. Katamāni dve? Ditthadhammikafica vajjam samparāyikaīca vajjam. 
Katamañca, bhikkhave, ditthadhammikam vajjam? Idha, bhikkhave, ekacco passati coram āgucārim 
rājāno gahetvā vividhā kammakāraņā [vividhāni kammakaraņāni (ka.)] kārente; kasāhipi tāļente, 
vettehipi tāļente, addhadaņdakehipi tāļente, hatthampi chindante, pādampi chindante, hatthapādampi 
chindante, kaņņampi chindante, nāsampi chindante, kaņņanāsampi chindante, bilangathālikampi 
karonte, sankhamuņdikampi karonte, rāhumukhampi karonte, jotimālikampi karonte, hatthapajjotikampi 
karonte, erakavattikampi karonte, cīrakavāsikampi karonte, eņeyyakampi karonte, baļisamamsikampi 
karonte, kahāpaņikampi karonte, khārāpatacchikampi [khārāpaticchakampi (sya. kam. ka.)] karonte, 
palighaparivattikampi karonte, palālapīthakampi [palālapitthikampi (sī.)] karonte, tattenapi telena 
osificante, sunakhehipi khādāpente, jīvantampi sūle uttāsente, asināpi sīsam chindante. 


**Tassa evam hoti — *yathārūpānam kho pāpakānam kammānam hetu coram āgucārim rājāno 
gahetvā vividhā kammakāraņā kārenti; kasāhipi tāļenti, vettehipi tāļenti, addhadandakehipi tāļenti, 
hatthampi chindanti, pādampi chindanti, hatthapādampi chindanti, kaņņampi chindanti, nāsampi 
chindanti, kaņņanāsampi chindanti, bilangathālikampi karonti, sankhamuņdikampi karonti, 
rāhumukhampi karonti, jotimālikampi karonti, hatthapajjotikampi karonti, erakavattikampi karonti, 
cīrakavāsikampi karonti, eņeyyakampi karonti, baļisamamsikampi karonti, kahāpaņikampi karonti, 
khārāpatacchikampi karonti, palighaparivattikampi karonti, palālapīthakampi karonti, tattenapi telena 
osificanti, sunakhehipi khādāpenti, jīvantampi sūle uttāsenti, asināpi sīsam chindanti. Ahañceva [ahaūce 
(2)] kho pana evarūpam pāpakammam kareyyam, mampi rājāno gahetvā evarūpā vividhā kammakāraņā 
kāreyyum; kasāhipi tāļeyyum...pe... asināpi sīsam chindeyyu'nti. So ditthadhammikassa vajjassa bhīto 
na paresam pābhatam vilumpanto carati. Idam vuccati, bhikkhave, ditthadhammikam vajjam. 


**Katamafica, bhikkhave, samparāyikam vajjam? Idha, bhikkhave, ekacco iti patisaficikkhati — 
*kāyaduccaritassa kho pana pāpako dukkho vipāko abhisamparāyam, vacīduccaritassa pāpako dukkho 
vipāko abhisamparāyam, manoduccaritassa pāpako dukkho vipāko abhisamparāyam. Ahaficeva kho 
pana kāyena duccaritam careyyam, vācāya duccaritam careyyam, manasā duccaritam careyyam. Kifica 
tam yāham na kāyassa bhedā param marana apāyam duggatim vinipātam nirayam upapajjeyya'nti. So 
samparāyikassa vajjassa bhīto kāyaduccaritam pahāya kāyasucaritam bhāveti, vacīduccaritam pahāya 
vacīsucaritam bhāveti, manoduccaritam pahāya manosucaritam bhāveti, suddham attānam pariharati. 
Idam vuccati, bhikkhave, samparāyikam vajjam. **Imāni kho, bhikkhave, dve vajjāni. Tasmātiha, 
bhikkhave, evam sikkhitabbam — *ditthadhammikassa vajjassa bhāyissāma, samparāyikassa vajjassa 
bhāyissāma, vajjabhīruno bhavissāma vajjabhayadassāvino'ti. Evafihi vo, bhikkhave, sikkhitabbam. 

Vajjabhīruno, bhikkhave, vajjabhayadassāvino etam pātikankham yam parimuccissati 
sabbavajjehī "ti. Pathnamam. 


2. Padhānasuttam 


2. *"Dvemāni, bhikkhave, padhānāni durabhisambhavāni lokasmim. Katamāni dve? Yañca gihīnam 
agāram ajjhāvasatam cīvarapiņdapātasenāsanagilānapaccayabhesajjaparikkhārānuppadānattham 
padhānam, yafica agārasmā anagāriyam pabbajitānam sabbūpadhipatinissaggattham padhānam. Imāni 
kho, bhikkhave, dve padhānāni durabhisambhavāni lokasmim. 


**Etadaggam, bhikkhave, imesam dvinnam padhānānam yadidam sabbūpadhipatinissaggattham 
padhānam. Tasmātiha, bhikkhave, evam sikkhitabbam — *sabbūpadhipatinissaggattham padhānam 
padahissāmā ti. Evañhi vo, bhikkhave, sikkhitabba” "nti. Dutiyam. 


3. Tapanīyasuttam 


3. *"Dveme, bhikkhave, dhammā tapanīyā. Katame dve? Idha, bhikkhave, ekaccassa 
kāyaduccaritam katam hoti, akatam hoti kāyasucaritam; vacīduccaritam katam hoti; akatam hoti 
vacīsucaritam; manoduccaritam katam hoti, akatam hoti manosucaritam. So *kāyaduccaritam me 
kata nti tappati, takatam me kāyasucarita”nti tappati; *vacīduccaritam me kata” nti tappati, takatam me 
vacīsucarita nti tappati; "manoduccaritam me kata'nti tappati, takatam me manosucarita'nti tappati. Ime 


kho, bhikkhave, dve dhammā tapanīyā” ti. Tatiyam. 
4. Atapanīyasuttam 


4. *"Dveme, bhikkhave, dhammā atapanīyā. Katame dve? Idha, bhikkhave, ekaccassa 
kāyasucaritam katam hoti, akatam hoti kāyaduccaritam; vacīsucaritam katam hoti, akatam hoti 
vacīduccaritam; manosucaritam katam hoti, akatam hoti manoduccaritam. So *kāyasucaritam me 
kata'nti na tappati, takatam me kāyaduccarita”nti na tappati; *vacīsucaritam me kata nti na tappati, 
*akatam me vacīduccarita'nti na tappati; "manosucaritam me kata'nti na tappati, takatam me 
manoduccarita'nti na tappati. Ime kho, bhikkhave, dve dhammā atapanīyā”*ti. Catuttham. 


5. Upaññatasuttam 


5. *"Dvinnāham, bhikkhave, dhammānam upaññasim — yā ca asantutthitā kusalesu dhammesu, ya 
ca appativānitā padhānasmim. Appativānī sudāham, bhikkhave, padahāmi — *kāmam taco ca nhāru 
[nahāru (sī. syā. kam. pī.)] ca atthi ca avasissatu, sarīre upasussatu mamsalohitam, yam tam 
purisathāmena purisavīriyena purisaparakkamena pattabbam na tam apāpuņitvā vīriyassa saņthānam 
bhavissatī'ti. Tassa mayham, bhikkhave, appamādādhigatā sambodhi, appamādādhigato anuttaro 
yogakkhemo. Tumhe cepi, bhikkhave, appativānam padaheyyātha — *kāmam taco ca nhāru ca atthi ca 
avasissatu, sarīre upasussatu mamsalohitam, yam tam purisathāmena purisavīriyena purisaparakkamena 
pattabbam na tam apāpuņitvā vīriyassa saņthānam bhavissatī ti, tumhepi, bhikkhave, nacirasseva — 
yassatthāya kulaputtā sammadeva agārasmā anagāriyam pabbajanti tadanuttaram — 
brahmacariyapariyosānam dittheva dhamme sayam abhiñña sacchikatvā upasampajja viharissatha. 
Tasmātiha, bhikkhave, evam sikkhitabbam — *tappativānam padahissāma. Kāmam taco ca nhāru ca atthi 
ca avasissatu, sarīre upasussatu mamsalohitam, yam tam purisathāmena purisavīriyena 
purisaparakkamena pattabbam na tam apāpuņitvā vīriyassa sanņthānam bhavissatī'ti. Evañhi vo, 
bhikkhave, sikkhitabba ”nti. Paficamam. 


6. Samyojanasuttam 

6. *"Dveme, bhikkhave, dhammā. Katame dve? Ya ca samyojaniyesu dhammesu assādānupassitā, 
yā ca samyojaniyesu dhammesu nibbidānupassitā. Samyojaniyesu, bhikkhave, dhammesu assādānupassī 
viharanto ragam na pajahati, dosam na pajahati, moham na pajahati. Ragam appahāya, dosam appahāya, 
moham appahāya na parimuccati Jātiyā jarāya maraņena sokehi paridevehi dukkhehi domanassehi 
upāyāsehi. Na parimuccati dukkhasmāti vadāmi. 


**Samyojaniyesu, bhikkhave, dhammesu nibbidānupassī viharanto ragam pajahati, dosam pajahati, 


sokehi paridevehi dukkhehi domanassehi upāyāsehi. Parimuccati dukkhasmāti vadāmi. Ime kho, 
bhikkhave, dve dhammā”'*ti. Chattham. 


7. Kaņhasuttam 


7. **Dveme, bhikkhave, dhammā kanha. Katame dve? Ahirikafica anottappatica. Ime kho, 
bhikkhave, dve dhammā kanha” ti. Sattamam. 


8. Sukkasuttam 


8. “Dveme, bhikkhave, dhammā sukkā. Katame dve? Hirī [hiri (sī. syā. kam. pī.)] ca ottappaīca. 
Ime kho, bhikkhave, dve dhammā sukkā *ti. Atthamam. 


9. Cariyasuttam 


9. *"Dveme, bhikkhave, dhammā sukkā lokam pālenti. Katame dve? Hirī ca ottappañca. Ime kho, 
bhikkhave, dve sukkā dhammā lokam na pāleyyum, nayidha paññayetha mātāti va mātucchāti va 
mātulānīti vā ācariyabhariyāti vā garūnam dārāti vā. Sambhedam loko agamissa, yathā ajeļakā 
kukkutasūkarā soņasingālā [soņasigālā (sī. sya. kam. pī.)]. Yasmā ca kho, bhikkhave, ime dve sukkā 
dhammā lokam pālenti tasmā paññayati [paññayanti (sī.)] mātāti va mātucchāti vā mātulānīti vā 
ācariyabhariyāti va garūnam dārāti vā” ti. Navamam. 


10. Vassūpanāyikasuttam 


10. *"Dvemā, bhikkhave, vassūpanāyikā. Katamā dve? Purimikā ca pacchimikā ca. Ima kho, 
bhikkhave, dve vassūpanāyikā” ti. Dasamam. 


Kammakaraņavaggo pathamo. 
Tassuddānam — 


Vajjā padhānā dve tapanīyā, upaññatena paiicamam; 
Samyojanafica kanhañca, sukkam cariyā vassūpanāyikena vaggo. 


2. Adhikaraņavaggo 


11. **Dvemāni, bhikkhave, balāni. Katamāni dve? Patisankhānabalafica bhāvanābalaiica. 
Katamaīica, bhikkhave, patisankhānabalam? Idha, bhikkhave, ekacco iti patisañcikkhati — 
*kāyaduccaritassa kho pāpako vipāko ditthe ceva dhamme abhisamparāyaīica, vacīduccaritassa pāpako 
vipāko ditthe ceva dhamme abhisamparāyaīica, manoduccaritassa pāpako vipāko ditthe ceva dhamme 
abhisamparāyaticā ti. So iti patisankhāya kāyaduccaritam pahāya kāyasucaritam bhāveti, vacīduccaritam 
pahāya vacīsucaritam bhāveti, manoduccaritam pahāya manosucaritam bhāveti, suddham attānam 

pariharati. Idam vuccati, bhikkhave, patisankhānabalam. 


**Katamafica, bhikkhave, bhāvanābalam. Tatra, bhikkhave, yamidam [yadidam (sī.)| bhāvanābalam 
sekhānametam [sekhametam (sī. syā. kam.)] balam. Sekhatīhi so, bhikkhave, balam āgamma ragam 
pajahati, dosam pajahati, moham pajahati. Rāgam pahāya, dosam pahāya, moham pahāya yam akusalam 
na tam karoti, yam papam na tam sevati. Idam vuccati, bhikkhave, bhāvanābalam. Imāni kho, 
bhikkhave, dve balānī ti. 


12. **Dvemāni, bhikkhave, balāni. Katamāni dve? Patisankhānabalafica bhāvanābalaiica. 
Katamañca, bhikkhave, patisankhānabalam? Idha, bhikkhave, ekacco iti patisañcikkhati — 
‘kāyaduccaritassa kho papako vipāko ditthe ceva dhamme abhisamparayañca, vacīduccaritassa pāpako 
vipāko ditthe ceva dhamme abhisamparayañca, manoduccaritassa papako vipāko ditthe ceva dhamme 
abhisamparāyaticā ti. So iti patisankhāya kāyaduccaritam pahāya kāyasucaritam bhāveti, vacīduccaritam 
pahāya vacīsucaritam bhāveti, manoduccaritam pahāya manosucaritam bhāveti, suddham attānam 
pariharati. Idam vuccati, bhikkhave, patisankhānabalam. 


**Katamafica, bhikkhave, bhāvanābalam? Idha, bhikkhave, bhikkhu satisambojjhangam bhāveti 
vivekanissitam virāganissitam nirodhanissitam vosaggapariņāmim, dhammavicayasambojjhangam 
bhāveti... vīriyasambojjhangam bhāveti... pīttsambojjhangam bhāveti... passaddhisambojjhangam 
bhāveti... samādhisambojjhangam bhāveti... upekkhāsambojjhangam bhāveti vivekanissitam 
virāganissitam nirodhanissitam vosaggapariņāmim. Idam vuccati, bhikkhave, bhāvanābalam. Imāni kho, 
bhikkhave, dve balānī ti. 


13. **Dvemāni, bhikkhave, balāni. Katamāni dve? Patisankhānabalafica bhāvanābalaiica. 
Katamañca, bhikkhave, patisankhānabalam? Idha, bhikkhave, ekacco iti patisañcikkhati — 
*kāyaduccaritassa kho pāpako vipāko ditthe ceva dhamme abhisamparāyaīīca, vacīduccaritassa kho 
pāpako vipāko ditthe ceva dhamme abhisamparāyaīca, manoduccaritassa kho pāpako vipāko ditthe ceva 
dhamme abhisamparāyaticā ti. So iti patisankhāya kāyaduccaritam pahāya kāyasucaritam bhāveti, 
vacīduccaritam pahāya vacīsucaritam bhāveti, manoduccaritam pahāya manosucaritam bhāveti, 
suddham attānam pariharati. Idam vuccati, bhikkhave, patisankhānabalam. 


**Katamaīica, bhikkhave, bhāvanābalam? Idha, bhikkhave, bhikkhu vivicceva kāmekhi, vivicca 
akusalehi dhammehi savitakkam savicāram vivekajam pītisukham pathamam jhānam upasampajja 
viharati. Vitakkavicārānam vūpasamā ajjhattam sampasādanam cetaso ekodibhāvam avitakkam 
avicāram samādhijam pītisukham dutiyam jhānam upasampajja viharati. Pītiyā ca virāgā upekkhako ca 
viharati sato ca sampajāno, sukhafica kāyena patisamvedeti, yam tam ariyā ācikkhanti — *tupekkhako 
satimā sukhavihārī ti tatiyam jhānam upasampajja viharati. Sukhassa ca pahānā dukkhassa ca pahānā 
pubbeva somanassadomanassānam atthangamā adukkhamasukham upekkhāsatipārisuddhim catuttham 
jhānam upasampajja viharati. Idam vuccati, bhikkhave, bhāvanābalam. Imāni kho, bhikkhave, dve 
balānī ti. 


14. *"Dvemā, bhikkhave, tathāgatassa dhammadesanā. Katamā dve? Samkhittena ca vitthārena ca. 
Ima kho, bhikkhave, dve tathāgatassa dhammadesanā”*ti. 


15. *"Yasmim, bhikkhave, adhikaraņe āpanno [āpattāpanno (ka.)] ca bhikkhu codako ca bhikkhu na 
sādhukam attanāva attānam paccavekkhati tasmetam, bhikkhave, adhikaraņe pātikankham dīghattāya 
kharattāya vāļattāya samvattissati, bhikkhū ca na phāsum [na phāsu (ka.)] viharissantīti [viharissanti (sī. 
sya. kam. ka.)]. Yasmiñca kho, bhikkhave, adhikaraņe āpanno ca bhikkhu codako ca bhikkhu sādhukam 
attanāva attānam paccavekkhati tasmetam, bhikkhave, adhikaraņe pātikankham na dīghattāya kharattāya 
vāļattāya samvattissati, bhikkhū ca phāsum viharissantīti. 

**Kathafica, bhikkhave, āpanno bhikkhu sādhukam attanāva attānam paccavekkhati? Idha, 
bhikkhave, āpanno bhikkhu iti patisaiicikkhati — ‘aham kho akusalam āpanno kaficideva [kificideva 
(ka.)] desam kāyena. Mam so [tasmā mam so (sī. syā.)| bhikkhu addasa akusalam āpajjamānam 
kificideva desam kāyena. No ce aham akusalam āpajjeyyam kificideva desam kāyena, na mam so 
bhikkhu passeyya akusalam āpajjamānam kificideva desam kāyena. Yasmā ca kho, aham akusalam 
āpanno kificideva desam kāyena, tasmā mam so bhikkhu addasa akusalam āpajjamānam kiūicideva 
desam kāyena. Disvā ca pana mam so bhikkhu akusalam āpajjamānam kificideva desam kāyena 
anattamano ahosi. Anattamano samāno anattamanavacanam [anattamanavācam (ka.)] mam so bhikkhu 
avaca. Anattamanavacanāham [anattamanavācam nāham (ka.)] tena bhikkhunā vutto samāno 
anattamano [attamano (ka.)] ahosim. Anattamano samāno paresam ārocesim. Iti mameva tattha accayo 
accagamā suñkadayakamva bhaņdasminti. Evam kho, bhikkhave, āpanno bhikkhu sādhukam attanāva 
attānam paccavekkhati. 


**Kathafica, bhikkhave, codako bhikkhu sādhukam attanāva attānam paccavekkhati? Idha, 
bhikkhave, codako bhikkhu iti patisaiicikkhati — ‘ayam kho bhikkhu akusalam āpanno kificideva desam 
kāyena. Aham imam bhikkhum addasam akusalam āpajjamānam kiñcideva desam kāyena. No ce ayam 
bhikkhu akusalam āpajjeyya kificideva desam kāyena, nāham imam bhikkhum passeyyam akusalam 
āpajjamānam kificideva desam kāyena. Yasmā ca kho, ayam bhikkhu akusalam āpanno kificideva desam 
kāyena, tasmā aham imam bhikkhum addasam akusalam āpajjamānam kificideva desam kāyena. Disvā 
ca panāham imam bhikkhum akusalam āpajjamānam kificideva desam kāyena anattamano ahosim. 
Anattamano samāno anattamanavacanāham imam bhikkhum avacam. Anattamanavacanāyam bhikkhu 
maya vutto samāno anattamano ahosi. Anattamano samāno paresam ārocesi. Iti mameva tattha accayo 
accagamā sutikadāyakamva bhaņdasminti. Evam kho, bhikkhave, codako bhikkhu sādhukam attanāva 
attānam paccavekkhati. 


**Yasmim, bhikkhave, adhikaraņe āpanno ca bhikkhu codako ca bhikkhu na sādhukam attanāva 
attānam paccavekkhati tasmetam, bhikkhave, adhikaraņe pātikankham dīghattāya kharattāya vāļattāya 
samvattissati, bhikkhū ca na phāsum viharissantīti. Yasmiñca kho, bhikkhave, adhikaraņe āpanno ca 
bhikkhu codako ca bhikkhu sādhukam attanāva attānam paccavekkhati tasmetam, bhikkhave, adhikaraņe 
pātikankham na dīghattāya kharattāya vāļattāya samvattissati, bhikkhū ca phāsu viharissantī”'ti. 


16. Atha kho aññataro brāhmaņo yena bhagavā tenupasankami; upasankamitvā bhagavatā saddhim 
sammodi. Sammodanīyam katham sāraņīyam vītisāretvā ekamantam nisīdi. Ekamantam nisinno kho so 
brāhmaņo bhagavantam etadavoca — **ko nu kho, bho gotama, hetu ko paccayo yena midhekacce sattā 
kāyassa bhedā param marana apāyam duggatim vinipātam nirayam upapajjantī ti? 
*Adhammacariyāvisamacariyāhetu kho, brāhmaņa, evamidhekacce sattā kāyassa bhedā param marana 
apāyam duggatim vinipātam nirayam upapajjantī” ti. 


“Ko nu kho, bho gotama, hetu ko paccayo yena midhekacce sattā kāyassa bhedā param marana 


sugatim saggam lokam upapajjantī ti? **"Dhammacariyāsamacariyāhetu kho, brāhmaņa, evamidhekacce 
sattā kāyassa bhedā param marana sugatim saggam lokam upapajjantī *ti. 


**Abhikkantam, bho gotama! Abhikkantam, bho gotama! Seyyathāpi, bho gotama, nikkujjitam 
[nikujjitam (ka.)| vā ukkujjeyya, paticchannam vā vivareyya, mūļhassa vā maggam ācikkheyya, 
andhakāre vā telapajjotam dhāreyya — *cakkhumanto rūpāni dakkhantī'ti, evamevam bhotā gotamena 
anekapariyāyena dhammo pakāsito. Esāham bhavantam gotamam saraņam gacchāmi dhammaīca 
bhikkhusanghaiica. Upāsakam mam bhavam gotamo dhāretu ajjatagge pāņupetam saraņam gata ”nti. 


17. Atha kho jāņussoņi [jāņusoņi (ka.)] brāhmaņo yena bhagavā tenupasankami; upasankamitvā 


bhagavatā saddhim sammodi. Sammodanīyam katham sāraņīyam vītisāretvā ekamantam nisīdi. 
Ekamantam nisinno kho jāņussoņi brāhmaņo bhagavantam etadavoca — **ko nu kho, bho gotama, hetu 

ko paccayo yena midhekacce sattā kāyassa bhedā param maraņā apāyam duggatim vinipātam 
nirayam upapajjantī 'ti? **Katattā ca, brāhmaņa, akatattā ca. Evamidhekacce sattā kāyassa bhedā param 
marana apāyam duggatim vinipātam nirayam upapajjantī” ti. “Ko pana, bho gotama, hetu ko paccayo 
yena midhekacce sattā kāyassa bhedā param marana sugatim saggam lokam upapajjantī *ti? **Katattā ca, 
brāhmaņa, akatattā ca. Evamidhekacce sattā kāyassa bhedā param marana sugatim saggam lokam 
upapajjantī ti. “Na kho aham imassa bhoto gotamassa samkhittena bhāsitassa vitthārena attham 
avibhattassa vitthārena attham ājānāmi. Sādhu me bhavam gotamo tathā dhammam desetu yathā aham 
imassa bhoto gotamassa samkhittena bhāsitassa vitthārena attham avibhattassa vitthārena attham 


ājāneyya "nti. “Tena hi, brāhmaņa, suņāhi, sādhukam manasi karohi; bhāsissāmī”'ti. **Evam bho'*ti kho 
Jāņussoņi brāhmaņo bhagavato paccassosi. Bhagavā etadavoca — 


**Idha, brāhmaņa, ekaccassa kāyaduccaritam katam hoti, akatam hoti kāyasucaritam; 
vacīduccaritam katam hoti, akatam hoti vacīsucaritam; manoduccaritam katam hoti, akatam hoti 
manosucaritam. Evam kho, brāhmaņa, katattā ca akatattā ca evamidhekacce sattā kāyassa bhedā param 
marana apāyam duggatim vinipātam nirayam upapajjanti. Idha pana, brāhmaņa, ekaccassa 
kāyasucaritam katam hoti, akatam hoti kāyaduccaritam; vacīsucaritam katam hoti, akatam hoti 
vacīduccaritam; manosucaritam katam hoti, akatam hoti manoduccaritam. Evam kho, brāhmaņa, katattā 
ca akatattā ca evamidhekacce sattā kāyassa bhedā param marana sugatim saggam lokam upapajjantī ti. 


** Abhikkantam, bho gotama...pe... upāsakam mam bhavam gotamo dhāretu ajjatagge pāņupetam 
saraņam gata’ nti. 


18. Atha kho āyasmā ānando yena bhagavā tenupasankami; upasankamitvā bhagavantam 
abhivādetvā ekamantam nisīdi. Ekamantam nisinnam kho āyasmantam ānandam bhagavā etadavoca — 
**ekamsenāham, ananda, akaraņīyam vadāmi kāyaduccaritam vacīduccaritam manoduccarita nti. 
**Yamidam, bhante, bhagavatā ekamsena akaraņīyam akkhātam kāyaduccaritam vacīduccaritam 
manoduccaritam tasmim akaraņīye kayiramāne ko ādīnavo pātikankho ti? **Yamidam, ananda, maya 
ekamsena akaraņīyam akkhātam kāyaduccaritam vacīduccaritam manoduccaritam tasmim akaraņīye 
kayiramāne ayam ādīnavo pātikankho — attāpi attānam upavadati, anuvicca viññü garahanti, pāpako 
kittisaddo abbhuggacchati, sammūļho kalam karoti, kāyassa bhedā param marana apāyam duggatim 
vinipātam nirayam upapajjati. Yamidam, ananda, maya ekamsena akaraņīvam akkhātam kāyaduccaritam 
vacīduccaritam manoduccaritam tasmim akaraņīye kayiramāne ayam ādīnavo pātikankho”*ti. 


**Ekamsenāham, ananda, karaņīyam vadāmi kāyasucaritam vacīsucaritam manosucarita 'nti. 
**Yamidam, bhante, bhagavatā ekamsena karaņīyam akkhātam kāyasucaritam vacīsucaritam 
manosucaritam tasmim karaņīye kayiramāne ko ānisamso pātikankho ti? **Yamidam, ananda, mayā 
ekamsena karaņīyam akkhātam kāyasucaritam vacīsucaritam manosucaritam tasmim karaņīye 
kayiramāne ayam ānisamso pātikankho — attāpi attānam na upavadati, anuvicca viññü pasamsanti, 
kalyāņo kittisaddo abbhuggacchati, asammūļho kalam karoti, kāyassa bhedā param marana sugatim 
saggam lokam upapajjati. Yamidam, ananda, maya ekamsena karaņīyam akkhātam kāyasucaritam 
vacīsucaritam manosucaritam tasmim karaņīye kayiramāne ayam ānisamso pātikankho”'ti. 


19. **Akusalam, bhikkhave, pajahatha. Sakkā, bhikkhave, akusalam pajahitum. No cedam [no 
cetam (syā. kam. pī. ka.) sam. ni. 3.28 passitabbam], bhikkhave, sakkā abhavissa akusalam pajahitum, 
nāham evam vadeyyam — *akusalam, bhikkhave, pajahathā”ti. Yasmā ca kho, bhikkhave, sakkā 
akusalam pajahitum tasmāham evam vadāmi — *akusalam, bhikkhave, pajahathā'ti. Akusalaiīca hidam, 
bhikkhave [akusalam bhikkhave (ka.)], pahīnam ahitāya dukkhāya samvatteyya nāham evam vadeyyam 
— *takusalam, bhikkhave, pajahatha ti. Yasmā ca kho, bhikkhave, akusalam pahīnam hitāya sukhāya 
samvattati tasmāham evam vadāmi — *takusalam, bhikkhave, pajahathā” *ti. 


**Kusalam, bhikkhave, bhāvetha. Sakkā, bhikkhave, kusalam bhāvetum. No cedam, bhikkhave, 

sakkā abhavissa kusalam bhāvetum, nāham evam vadeyyam — *kusalam, bhikkhave, bhāvethā ti. 
Yasmā ca kho, bhikkhave, sakkā kusalam bhāvetum tasmāham evam vadāmi — *kusalam, bhikkhave, 
bhāvethā'ti. Kusalafica hidam, bhikkhave, bhāvitam ahitāya dukkhāya samvatteyya, nāham evam 
vadeyyam — *kusalam, bhikkhave, bhāvethā'ti. Yasmā ca kho, bhikkhave, kusalam bhāvitam hitāya 
sukhāya samvattati tasmāham evam vadāmi — *kusalam, bhikkhave, bhāvethā” ti. 


20. *"Dveme, bhikkhave, dhammā saddhammassa sammosāya antaradhānāya samvattanti. Katame 
dve? Dunnikkhittafica padabyafijanam attho ca dunnīto. Dunnikkhittassa, bhikkhave, padabyafijanassa 
atthopi dunnayo hoti. Ime kho, bhikkhave, dve dhammā saddhammassa sammosāya antaradhānāya 
samvattantī ti. 


21. *"*Dveme, bhikkhave, dhammā saddhammassa thitiyā asammosāya anantaradhānāya 
samvattanti. Katame dve? Sunikkhittafica padabyafijanam attho ca sunīto. Sunikkhittassa, bhikkhave, 
padabyafijanassa atthopi sunayo hoti. Ime kho, bhikkhave, dve dhammā saddhammassa thitiyā 
asammosāya anantaradhānāya samvattantī”'ti. 


Adhikaraņavaggo dutiyo. 


3. Bālavaggo 


22. ***Dveme, bhikkhave, bālā. Katame dve? Yo ca accayam accayato na passati, yo ca accayam 
desentassa yathādhammam nappatigganhāti. Ime kho, bhikkhave, dve bala ti. ‘Dveme, bhikkhave, 
paņditā. Katame dve? Yo ca accayam accayato passati, yo ca accayam desentassa yathādhammam 
patiggaņhāti. Ime kho, bhikkhave, dve pandita”” ti. 


23. *"Dveme, bhikkhave, tathagatam abbhācikkhanti. Katame dve? Duttho vā dosantaro, saddho vā 
duggahitena [duggahītena (sī.)]. Ime kho, bhikkhave, dve tathāgatam abbhācikkhantī”*ti. 


24. **"Dveme, bhikkhave, tathāgatam abbhācikkhanti. Katame dve? Yo ca abhāsitam alapitam 
tathāgatena bhāsitam lapitam tathāgatenāti dīpeti, yo ca bhāsitam lapitam tathāgatena abhāsitam 
alapitam tathāgatenāti dīpeti. Ime kho, bhikkhave, dve tathāgatam abbhācikkhantī ti. *Dveme, 
bhikkhave, tathāgatam nābbhācikkhanti. Katame dve? Yo ca abhāsitam alapitam tathāgatena abhāsitam 
alapitam tathāgatenāti dīpeti, yo ca bhāsitam lapitam tathāgatena bhāsitam lapitam tathāgatenāti dīpeti. 
Ime kho, bhikkhave, dve tathāgatam nābbhācikkhantī” ti. 


25. ““Dveme, bhikkhave, tathagatam abbhācikkhanti. Katame dve? Yo ca neyyattham suttantam 
nītattho suttantoti dīpeti, yo ca nītattham suttantam neyyattho suttantoti dīpeti. Ime kho, bhikkhave, dve 
tathāgatam abbhācikkhantī”'ti. 


26. *"Dveme, bhikkhave, tathāgatam nābbhācikkhanti. Katame dve? Yo ca neyyattham suttantam 
neyyattho suttantoti dīpeti, yo ca nītattham suttantam nītattho suttantoti dīpeti. Ime kho, bhikkhave, dve 
tathāgatam nābbhācikkhantī”'ti. 


27. **Paticchannakammantassa, bhikkhave, dvinnam gatīnam aññatara gati pātikankhā — nirayo vā 
tiracchānayoni vāti. Appaticchannakammantassa, bhikkhave, dvinnam gatīnam aññatara gati pātikankhā 


— devā va manussā va” ti. 


28. *"Micchāditthikassa, bhikkhave, dvinnam gatīnam aññatara gati pātikankhā — nirayo vā 
tiracchānayoni va” ti. 

29. *"Sammāditthikassa, bhikkhave, dvinnam gatīnam aññatara gati pātikankhā — deva vā manussā 
vā”'ti. 


30. **Dussīlassa, bhikkhave, dve patiggāhā — nirayo vā tiracchānayoni vā. Sīlavato, bhikkhave, dve 
patiggāhā — deva va manussā vā ti [devo vā manusso vāti (ka.)). 


31. **Dvāham, bhikkhave, atthavase sampassamāno araññavanapatthani [araññe pavanapatthāni (sī. 
pī.)| pantani senāsanāni patisevāmi. Katame dve? Attano ca ditthadhammasukhavihāram sampassamāno, 
pacchimafica janatam anukampamāno. Ime kho aham, bhikkhave, dve atthavase sampassamāno 
arafifiavanapatthāni pantani senāsanāni patisevāmī ti. 


32. **Dve me, bhikkhave, dhammā vijjābhāgiyā. Katame dve? Samatho ca vipassanā ca. Samatho, 
bhikkhave, bhāvito kamattha [kimattha (syā. kam.), katamattha (ka.)] manubhoti? Cittam bhāvīyati. 
Cittam bhāvitam kamatthamanubhoti? Yo rāgo so pahīyati. Vipassanā, bhikkhave, bhāvitā 
kamatthamanubhoti? Pañña bhāvīyati. Pañña bhāvitā kamatthamanubhoti? Ya avijjā sā pahīyati. 
Rāgupakkilittham vā, bhikkhave, cittam na vimuccati, avijjupakkilitthā va pañña bhāvīyati. Iti kho, 
bhikkhave, rāgavirāgā cetovimutti, avijjāvirāgā paññavimuttr ti. 


Bālavaggo tatiyo. 


4. Samacittavaggo 


33. ** Asappurisabhūmifica vo, bhikkhave, desessāmi sappurisabhūmiñca. Tam suņātha, sādhukam 
manasi karotha. Bhāsissāmī *ti. **Evam, bhante''ti kho te bhikkhū bhagavato paccassosum. Bhagavā 
etadavoca — 

**Katamā ca, bhikkhave, asappurisabhūmi? Asappuriso, bhikkhave, akataññu hoti akatavedī. 
Asabbhi hetam, bhikkhave, upaññatam yadidam akataññuta akataveditā. Kevalā esa, bhikkhave, 
asappurisabhūmi yadidam akataññuta akataveditā. Sappuriso ca kho, bhikkhave, kataññüu hoti katavedī. 
Sabbhi hetam, bhikkhave, upaññatam yadidam kataññuta kataveditā. Kevalā esa, bhikkhave, 


sappurisabhūmi yadidam kataññuta kataveditā” ti. 


34. **Dvinnāham, bhikkhave, na suppatikāram vadāmi. Katamesam dvinnam? Mātu ca pitu ca. 
Ekena, bhikkhave, amsena mātaram parihareyya, ekena amsena pitaram parihareyya vassasatāyuko 
vassasatajīvī so ca nesam ucchādanaparimaddananhāpanasambāhanena. Te ca tattheva muttakarīsam 
cajeyyum. Na tveva, bhikkhave, mātāpitūnam katam vā hoti patikatam vā. Imissā ca, bhikkhave, 
mahāpathaviyā pahūtarattaratanāya [pahūtasattaratanāya (sī. syā. kam. pī.) tikanipāte mahāvagge 
dasamasuttatīkāyam dassitapāļiyā sameti] mātāpitaro issarādhipacce rajje patitthāpeyya, na tveva, 
bhikkhave, mātāpitūnam katam vā hoti patikatam vā. Tam kissa hetu? Bahukārā [bahūpakārā (ka.)], 
bhikkhave, mātāpitaro puttānam āpādakā posakā imassa lokassa dassetāro. Yo ca kho, bhikkhave, 
mātāpitaro assaddhe saddhāsampadāya samādapeti niveseti patitthāpeti, dussīle sīlasampadāya 
samādapeti niveseti patitthāpeti, maccharī cāgasampadāya samādapeti niveseti patitthāpeti, duppaūīfie 
pafifiāsampadāya samādapeti niveseti patitthāpeti, ettāvatā kho, bhikkhave, mātāpitūnam katañca hoti 
patikataficā” ti [patikatafīca atikataūicāti (sī. pī.)]. 


35. Atha kho aññataro brāhmaņo yena bhagavā tenupasankami; upasankamitvā bhagavatā saddhim 
sammodi. Sammodanīyam katham...pe... ekamantam nisinno kho so brāhmaņo bhagavantam etadavoca 
— **kimvādī bhavam gotamo kimakkhāyī”'ti? **Kiriyavādī cāham, brāhmaņa, akiriyavādī cā ti. 
**Yathākatham pana bhavam gotamo kiriyavādī ca akiriyavādī ca” ti? 


www.tipitaka.org Vipassana Research Institute 


Page 9 sur 28 


** Akiriyam kho aham, brāhmaņa, vadāmi kāyaduccaritassa vacīduccaritassa manoduccaritassa, 
anekavihitānam pāpakānam akusalānam dhammānam akiriyam vadāmi. Kiriyafica kho aham, brāhmaņa, 
vadāmi kāyasucaritassa vacīsucaritassa manosucaritassa, anekavihitānam kusalānam dhammānam 
kiriyam vadāmi. Evam kho aham, brāhmaņa, kiriyavādī ca akiriyavādī ca” ti. 


** Abhikkantam, bho gotama...pe... upāsakam mam bhavam gotamo dhāretu ajjatagge pāņupetam 
saraņam gata ”nti. 


36. Atha kho anāthapiņdiko gahapati yena bhagavā tenupasankami; upasankamitvā bhagavantam 
abhivādetvā ekamantam nisīdi. Ekamantam nisinno kho anāthapiņdiko gahapati bhagavantam etadavoca 
— **kati nu kho, bhante, loke dakkhiņeyyā, kattha ca dānam databba” nti? **Dve kho, gahapati, loke 
dakkhiņeyyā — sekho ca asekho ca. Ime kho, gahapati, dve loke dakkhiņeyyā, ettha ca dānam 
dātabba''nti. 


Idamavoca bhagavā. Idam vatvāna [vatvā (sī. pī.) evamīdisesu thānesu] sugato athāparam 
etadavoca satthā — 


**Sekho asekho ca imasmim loke, 

Āhuneyyā yajamānānam honti; 

Te ujjubhūtā [ujubhūtā (sya. kam. ka.)] kāyena, vācāya uda cetasā; 
Khettam tam yajamānānam, ettha dinnam mahapphala”*nti. 


37. Evam me sutam — ekam samayam bhagavā sāvatthiyam viharati jetavane anāthapiņdikassa 
ārāme. Tena kho pana samayena āyasmā sāriputto sāvatthiyam viharati pubbārāme migāramātupāsāde. 
Tatra kho āyasmā sāriputto bhikkhū āmantesi — **āvuso bhikkhave”'ti. **Āvuso''ti kho te bhikkhū 
āyasmato sāriputtassa paccassosum. Āyasmā sāriputto etadavoca — * *ajjhattasamyojanafica, āvuso, 
puggalam desessāmi bahiddhāsamyojanaīica. Tam suņātha, sādhukam manasi karotha; bhāsissāmī” ti. 
**Evamāvuso''ti kho te bhikkhū āyasmato sāriputtassa paccassosum. Āyasmā sāriputto etadavoca — 


**Katamo cāvuso, ajjhattasamyojano puggalo? Idhāvuso, bhikkhu sīlavā hoti, 
pātimokkhasamvarasamvuto viharati ācāragocarasampanno, aņumattesu vajjesu bhayadassāvī, samādāya 
sikkhati sikkhāpadesu. So kāyassa bhedā param marana aññataram devanikāyam upapajjati. So tato cuto 
agami hoti, āgantā itthattam. Ayam vuccati, āvuso, ajjhattasamyojano puggalo agami hoti, āgantā 
itthattam. 


**Katamo cāvuso, bahiddhāsamyojano puggalo? Idhāvuso, bhikkhu sīlavā hoti, 
pātimokkhasamvarasamvuto viharati ācāragocarasampanno, aņumattesu vajjesu bhayadassāvī, samādāya 
sikkhati sikkhāpadesu. So aññataram santam cetovimuttim upasampajja viharati. So kāyassa bhedā 
param marana aññataram devanikāyam upapajjati. So tato cuto anāgāmī hoti, anāgantā itthattam. Ayam 
vuccatāvuso, bahiddhāsamyojano puggalo anāgāmī hoti, anāgantā itthattam. 


**Puna caparam, āvuso, bhikkhu sīlavā hoti...pe... samādāya sikkhati sikkhāpadesu. So 
kāmānamyeva nibbidāya virāgāya nirodhāya patipanno hoti. So bhavānamyeva nibbidāya virāgāya 
nirodhāya patipanno hoti. So taņhākkhayāya patipanno hoti. So lobhakkhayāya patipanno hoti. So 
kāyassa bhedā param marana aññataram devanikāyam upapajjati. So tato cuto anāgāmī hoti, anāgantā 
itthattam. Ayam vuccatāvuso, bahiddhāsamyojano puggalo anāgāmī hoti, anāgantā itthatta'”nti. 


Atha kho sambahulā samacittā devatā yena bhagavā tenupasankamimsu; upasankamitvā 
bhagavantam abhivādetvā ekamantam atthamsu. Ekamantam thitā kho tā devatā bhagavantam 
etadavocum — **eso, bhante, āyasmā sāriputto pubbārāme migāramātupāsāde bhikkhūnam 
ajjhattasamyojanaiiīca puggalam deseti bahiddhāsamyojanaīica. Hatthā, bhante, parisa. Sadhu, bhante, 

bhagavā yenāyasmā sāriputto tenupasankamatu anukampam upādāyā” ti. Adhivāsesi bhagavā 
tuņhībhāvena. Atha kho bhagavā — seyyathāpi nama balavā puriso samiiijitam [sammiñjitam (sī. sya. 
kam. pī.)| vā bāham pasāreyya, pasāritam vā bāham samifijeyya, evamevam — jetavane antarahito 
pubbārāme migāramātupāsāde āyasmato sāriputtassa sammukhe pāturahosi. Nisīdi bhagavā paññatte 
āsane. Āyasmāpi kho sāriputto bhagavantam abhivādetvā ekamantam nisīdi. Ekamantam nisinnam kho 
āyasmantam sāriputtam bhagavā etadavoca — 


**Idha, sāriputta, sambahulā samacittā devatā yenāham tenupasankamimsu; upasankamitvā mam 
abhivādetvā ekamantam atthamsu. Ekamantam thitā kho, sāriputta, tā devatā mam etadavocum — ‘eso, 
bhante, āyasmā sāriputto pubbārāme migāramātupāsāde bhikkhūnam ajjhattasamyojanafica puggalam 
deseti bahiddhāsamyojanaīca. Hatthā, bhante, parisa. Sadhu, bhante, bhagavā yena āyasmā sāriputto 
tenupasankamatu anukampam upādāyā ti. Tā kho pana, sāriputta, devatā dasapi hutvā vīsampi hutvā 
timsampi hutvā cattālīsampi hutvā paññasampi hutvā satthipi hutvā āraggakotinitudanamattepi titthanti, 
na ca aññamaññam byābādhenti [byābādhentīti (sabbattha)]. Siya kho pana [pana te (sī. syā. kam. pī.)], 
sāriputta, evamassa — *tattha nūna tāsam devatānam tathā cittam bhāvitam yena tā devatā dasapi hutvā 
vīsampi hutvā timsampi hutvā cattālīsampi hutvā paññasampi hutvā satthipi hutvā 
āraggakotinitudanamattepi titthanti na ca aññamaññam byābādhentī'ti. Na kho panetam, sāriputta, evam 
datthabbam. Idheva kho, sāriputta, tāsam devatānam tathā cittam bhāvitam, yena tā devatā dasapi 
hutvā...pe... na ca aññamaññam byābādhenti. Tasmātiha, sāriputta, evam sikkhitabbam — *santindriyā 
bhavissāma santamānasā ti. Evañhi vo, sāriputta, sikkhitabbam. *Santindriyānaihi vo, sāriputta, 
santamānasānam santamyeva kāyakammam bhavissati santam vacīkammam santam manokammam. 
Santamyeva upahāram upaharissāma sabrahmacārīsū'ti. *Evaiihi vo, sāriputta, sikkhitabbam. Anassum 
kho, sāriputta, aññatitthiya paribbājakā ye imam dhammapariyāyam nassosu ” nti. 


38. Evam me sutam — ekam samayam āyasmā mahākaccāno varanayam viharati bhaddasāritīre 
[kaddamadahatire (sī. syā. kam. pī.)]. Atha kho ārāmadaņdo brahmano yenāyasmā mahakaccano 
tenupasankami; upasankamitvā āyasmatā mahākaccānena saddhim sammodi. Sammodanīyam katham 
sāraņīyam vītisāretvā ekamantam nisīdi. Ekamantam nisinno kho ārāmadaņdo brāhmaņo āyasmantam 
mahākaccānam etadavoca — **ko nu kho, bho kaccāna, hetu ko paccayo yena khattiyāpi khattiyehi 
vivadanti, brāhmaņāpi brāhmaņehi vivadanti, gahapatikāpi gahapatikehi vivadantī *ti?? 
**Kāmarāgābhinivesavinibandha [kāmarāgavinivesavinibaddha (sī. sya. kam. pī.)] 
paligedhapariyutthānajjhosānahetu kho, brāhmaņa, khattiyāpi khattiyehi vivadanti, brāhmaņāpi 
brāhmaņehi vivadanti, gahapatikāpi gahapatikehi vivadantī”'ti. 


**Ko pana, bho kaccāna, hetu ko paccayo yena samanapi samaņehi vivadantī” *ti? 
**Ditthirāgābhinivesavinibandhapaligedhapariyutthānajjhosānahetu kho, brāhmaņa, samaņāpi samaņehi 
vivadantī ti. 


**Atthi pana, bho kaccāna, koci lokasmim yo imaficeva 
kāmarāgābhinivesavinibandhapaligedhapariyutthānajjhosānam samatikkanto, imafica 
ditthirāgābhinivesavinibandhapaligedhapariyutthānajjhosānam samatikkanto”'ti? **Atthi, brāhmaņa, 
lokasmim yo imaficeva kāmarāgābhinivesavinibandhapaligedhapariyutthānajjhosānam samatikkanto, 
imañca ditthirāgābhinivesavinibandhapaligedhapariyutthānajjhosānam samatikkanto”'ti. 


“Ko pana so, bho kaccāna, lokasmim yo imaficeva 
kāgarāgābhinivesavinibandhapaligedhapariyutthānajjhosānam samatikkanto, imañca 
ditthirāgābhinivesavinibandhapaligedhapariyutthānajjhosānam samatikkanto'*ti? ** Atthi, brāhmaņa, 
puratthimesu janapadesu sāvatthī nama nagaram. Tattha so bhagavā etarahi viharati arahnam 
sammāsambuddho. So hi, brāhmaņa, bhagavā imaticeva 
kāmarāgābhinivesavinibandhapaligedhapariyutthānajjhosānam samatikkanto, imafica 
ditthirāgābhinivesavinibandhapaligedhapariyutthānajjhosānam samatikkanto”'ti. 

Evam vutte ārāmadaņdo brāhmaņo utthāyāsanā ekamsam uttarāsangam karitvā dakkhiņam 
jāņumaņdalam pathaviyam nihantvā yena bhagavā tenafijalim paņāmetvā tikkhattum udānam udānesi — 


**Namo tassa bhagavato arahato sammāsambuddhassa, namo tassa bhagavato arahato 
sammāsambuddhassa, namo tassa bhagavato arahato sammāsambuddhassa. Yo hi so bhagavā imaficeva 
kāmarāgābhinivesavinibandhapaligedhapariyutthānajjhosānam samatikkanto, imafica 
ditthirāgābhinivesavinibandhapaligedhapariyutthānajjhosānam samatikkanto”'ti. 


** Abhikkantam, bho kaccāna, abhikkantam, bho kaccāna! Seyyathāpi, bho kaccāna, nikkujjitam vā 
ukkujjeyya, paticchannam vā vivareyya, mūļhassa vā maggam ācikkheyya, andhakāre vā telapajjotam 
dhāreyya — *cakkhumanto rūpāni dakkhantī ti, evamevam bhotā kaccānena anekapariyāyena dhammo 
pakāsito. Esāham, bho kaccāna, tam bhavantam gotamam saraņam gacchāmi dhammaīca 
bhikkhusanghafica. Upāsakam mam bhavam kaccāno dhāretu ajjatagge pāņupetam saraņam gata””nti. 


39. Ekam samayam āyasmā mahākaccāno madhurāyam viharati gundāvane. Atha kho kandarāyano 
[kaņdarāyano (sī. syā. kam. pī.)] brāhmaņo yenāyasmā mahākaccāno tenupasankami; upasankamitvā 
āyasmatā mahākaccānena saddhim...pe... ekamantam nisinno kho kandarāyano brāhmaņo āyasmantam 
mahākaccānam etadavoca — **sutam metam, bho kaccāna, “na samaņo kaccāno brāhmaņe jiņņe vuddhe 
mahallake addhagate vayoanuppatte abhivādeti vā paccuttheti vā āsanena vā nimantetī ti. Tayidam, bho 
kaccāna, tatheva? Na hi bhavam kaccāno brāhmaņe jiņņe vuddhe mahallake addhagate vayoanuppatte 
abhivādeti va paccuttheti vā āsanena vā nimanteti. Tayidam, bho kaccāna, na sampannamevā ti. 


**Atthi, brāhmaņa, tena bhagavatā jānatā passatā arahatā sammāsambuddhena vuddhabhūmi ca 
akkhātā daharabhūmi ca. Vuddho cepi, brāhmaņa, hoti āsītiko vā nāvutiko vā vassasatiko vā jātiyā, so ca 
kāme paribhuiijati kāmamajjhāvasati kāmapariļāhena paridayhati kāmavitakkehi khajjati 
kāmapariyesanāya ussuko. Atha kho so bālo na therotveva sankhyam gacchati. Daharo cepi, brāhmaņa, 
hoti yuvā susukāļakeso bhadrena yobbanena samannāgato pathamena vayasā. So ca na kāme 
paribhufijati na kāmamajjhāvasati, na kāmapariļāhena paridayhati, na kāmavitakkehi khajjati, na 
kāmapariyesanāya ussuko. Atha kho so paņdito therotveva sankhyam gacchatī”'ti. 


Evam vutte kandarāyano brāhmaņo utthāyāsanā ekamsam uttarāsangam karitvā daharānam satam 
[sudam (sī. syā. kam. pī.)] bhikkhūnam pāde sirasā vandati — **vuddhā bhavanto, vuddhabhūmiyam 
thitā. Daharā mayam, daharabhūmiyam thitā”*ti. 


** Abhikkantam, bho kaccāna...pe... upāsakam mam bhavam kaccāno dhāretu ajjatagge pāņupetam 
saraņam gata’ nti. 


40. *"Yasmim, bhikkhave, samaye cora balavanto honti, rājāno tasmim samaye dubbalā honti. 
Tasmim, bhikkhave, samaye rañño na phāsu hoti atiyātum vā niyyātum va paccantime vā janapade 
anusaiifiāātum. Brāhmaņagahapatikānampi tasmim samaye na phāsu hoti atiyātum vā niyyātum vā 
bāhirāni vā kammantāni pativekkhitum. Evamevam kho, bhikkhave, yasmim samaye pāpabhikkhū 
balavanto honti, pesalā bhikkhū tasmim samaye dubbalā honti. Tasmim, bhikkhave, samaye pesalā 
bhikkhū tuņhībhūtā tuņhībhūtāva sanghamajjhe sankasāyanti [sankamma jhāyanti (ka.), saūicāyanti (sī. 
attha.)|] paccantime vā janapade acchanti [bhajanti (sī. sya. kam. pī.)]. Tayidam, bhikkhave, hoti 
bahujanāhitāya bahujanāsukhāya, bahuno janassa anatthāya ahitāya dukkhāya devamanussānam. 


**Yasmim, bhikkhave, samaye rājāno balavanto honti, corā tasmim samaye dubbalā honti. Tasmim, 
bhikkhave, samaye rañño phāsu hoti atiyātum vā niyyātum vā paccantime vā janapade anusaiifiātum. 
Brāhmaņagahapatikānampi tasmim samaye phāsu hoti atiyātum vā niyyātum vā bāhirāni vā kammantāni 
pativekkhitum. Evamevam kho, bhikkhave, yasmim samaye pesalā bhikkhū balavanto honti, 
pāpabhikkhū tasmim samaye dubbalā honti. Tasmim, bhikkhave, samaye pāpabhikkhū tuņhībhūtā 

tuņhībhūtāva sanghamajjhe sankasāyanti, yena vā pana tena pakkamanti [papatantī (sī. syā. kam. 
pī.)]. Tayidam, bhikkhave, hoti bahujanahitāya bahujanasukhāya, bahuno janassa atthāya hitāya sukhāya 
devamanussāna” 'nti. 


41. *"Dvinnāham, bhikkhave, micchāpatipattim na vaņņemi, gihissa vā pabbajitassa vā. Gihī vā, 
bhikkhave, pabbajito va micchāpatipanno micchāpatipattādhikaraņahetu na ārādhako hoti ñayam 
dhammam kusalam. 


**Dvinnāham, bhikkhave, sammāpatipattim vaņņemi, gihissa vā pabbajitassa vā. Gihī vā, 
bhikkhave, pabbajito va sammāpatipanno sammāpatipattādhikaraņahetu ārādhako hoti ñayam dhammam 
kusala” nti. 


42. “Ye te, bhikkhave, bhikkhū duggahitehi suttantehi byafijanappatirūpakehi atthañca dhammañca 
pativāhanti te, bhikkhave, bhikkhū bahujanāhitāya patipanna bahujanāsukhāya, bahuno janassa 
anatthāya ahitāya dukkhāya devamanussānam. Bahuñca te, bhikkhave, bhikkhū apuññam pasavanti, te 
cimam saddhammam antaradhāperti. 


“Ye te, bhikkhave, bhikkhū suggahitehi suttantehi byafijanappatirūpakehi atthafica dhammañca 
anulomerti te, bhikkhave, bhikkhū bahujanahitāya patipannā bahujanasukhāya, bahuno janassa atthāya 
hitāya sukhāya devamanussānam. Bahuñca te, bhikkhave, bhikkhū puññam pasavanti, te cimam 
saddhammam thapentī”*ti. 


Samacittavaggo catuttho. 


5. Parisavaggo 


43. *"Dvemā, bhikkhave, parisa. Katamā dve? Uttānā ca parisa gambhīrā ca parisa. Katamā ca, 
bhikkhave, uttānā parisa? Idha, bhikkhave, yassam parisāyam bhikkhū uddhatā honti unnaļā capalā 
mukharā vikiņņavācā mutthassatī asampajānā asamāhitā vibbhantacittā pākatindriyā. Ayam vuccati, 
bhikkhave, uttānā parisā. 


**Katamā ca, bhikkhave, gambhīrā parisa? Idha, bhikkhave, yassam parisāyam bhikkhū anuddhatā 
honti anunnaļā acapalā amukharā avikiņņavācā upatthitassatī sampajānā samāhitā ekaggacittā 
samvutindriyā. Ayam vuccati, bhikkhave, gambhīrā parisā. Imā kho, bhikkhave, dve parisā. Etadaggam, 
bhikkhave, imāsam dvinnam parisānam yadidam gambhīrā parisa” ti. 


44. *"Dvemā, bhikkhave, parisa. Katamā dve? Vaggā ca parisa samaggā ca parisa. Katamā ca, 
bhikkhave, vaggā parisā? Idha, bhikkhave, yassam parisāyam bhikkhū bhaņdanajātā kalahajātā 
vivādāpannā aññamaññam mukhasattīhi vitudantā viharanti. Ayam vuccati, bhikkhave, vaggā parisa. 


**Katamā ca, bhikkhave, samaggā parisa? Idha, bhikkhave, yassam parisāyam bhikkhū samaggā 
sammodamānā avivadamānā khīrodakībhūtā aññamaññam piyacakkhūhi sampassantā viharanti. Ayam 
vuccati, bhikkhave, samaggā parisā. Imā kho, bhikkhave, dve parisā. Etadaggam, bhikkhave, imāsam 
dvinnam parisānam yadidam samaggā parisā” ti. 


45. *"Dvemā, bhikkhave, parisa. Katamā dve? Anaggavatī ca parisa aggavatī ca parisa. Katamā ca, 
bhikkhave, anaggavatī parisā? Idha, bhikkhave, yassam parisāyam therā bhikkhū bāhulikā [bāhullikā 
(sya. kam. ka.) tika oloketabbā] honti sāthalikā, okkamane pubbangamā, paviveke nikkhittadhurā, na 
vīriyam ārabhanti appattassa pattiyā anadhigatassa adhigamāya asacchikatassa sacchikiriyāya. Tesam 
pacchimā janatā ditthānugatim āpajjati. Sāpi hoti bāhulikā sāthalikā, okkamane pubbangamā, paviveke 

nikkhittadhurā, na vīriyam ārabhati appattassa pattiyā anadhigatassa adhigamāya asacchikatassa 
sacchikiriyāya. Ayam vuccati, bhikkhave, anaggavatī parisā. 


**Katamā ca, bhikkhave, aggavatī parisā? Idha, bhikkhave, yassam parisāyam therā bhikkhū na 
bāhulikā honti na sāthalikā, okkamane nikkhittadhurā, paviveke pubbangamā, vīriyam ārabhanti 
appattassa pattiyā anadhigatassa adhigamāya asacchikatassa sacchikiriyāya. Tesam pacchimā janata 
ditthānugatim āpajjati. Sapi hoti na bāhulikā na sāthalikā, okkamane nikkhittadhurā, paviveke 
pubbangamā, vīriyam ārabhati appattassa pattiyā anadhigatassa adhigamāya asacchikatassa 
sacchikiriyāya. Ayam vuccati, bhikkhave, aggavatī parisā. Imā kho, bhikkhave, dve parisā. Etadaggam, 
bhikkhave, imāsam dvinnam parisānam yadidam aggavatī parisa” ti. 


46. *"Dvemā, bhikkhave, parisa. Katamā dve? Anariyā ca parisa ariyā ca parisa. Katamā ca, 
bhikkhave, anariyā parisa? Idha, bhikkhave, yassam parisāyam bhikkhū ‘idam dukkha'nti yathābhūtam 
nappajānanti, “ayam dukkhasamudayo'ti yathābhūtam nappajānanti, “ayam dukkhanirodho'ti 
yathābhūtam nappajānanti, “ayam dukkhanirodhagāminī patipadā”ti yathābhūtam nappajānanti. Ayam 
vuccati, bhikkhave, anariyā parisā. 


**Katamā ca, bhikkhave, ariyā parisa? Idha, bhikkhave, yassam parisāyam bhikkhū ‘idam 
dukkha”nti yathābhūtam pajānanti, ‘ayam dukkhasamudayo'ti yathābhūtam pajānanti, ‘ayam 
dukkhanirodho ti yathābhūtam pajānantntti, “ayam dukkhanirodhagāminī patipada ti yathābhūtam 
pajānanti. Ayam vuccati, bhikkhave, ariyā parisā. Imā kho, bhikkhave, dve parisā. Etadaggam, 
bhikkhave, imāsam dvinnam parisānam yadidam ariyā parisa” ti. 


47. *"Dvemā, bhikkhave, parisa. Katamā dve? Parisākasato ca parisāmaņdo ca. Katamo ca, 
bhikkhave, parisākasato? Idha, bhikkhave, yassam parisāyam bhikkhū chandāgatim gacchanti, 
dosāgatim gacchanti, mohāgatim gacchanti, bhayāgatim gacchanti. Ayam vuccati, bhikkhave, 
parisākasato. 


**Katamo ca, bhikkhave, parisāmaņdo? Idha, bhikkhave, yassam parisāyam bhikkhū na 
chandāgatim gacchanti, na dosāgatim gacchanti, na mohāgatim gacchanti, na bhayāgatim gacchanti. 
Ayam vuccati, bhikkhave, parisāmaņdo. Ima kho, bhikkhave, dve parisa. Etadaggam, bhikkhave, 
imāsam dvinnam parisānam yadidam parisāmaņdo ti. 


48. *"Dvemā, bhikkhave, parisa. Katamā dve? Okkācitavinītā parisa nopatipucchāvinītā, 
patipucchāvinītā parisā nookkācitavinītā. Katamā ca, bhikkhave, okkācitavinītā parisā 
nopatipucchāvinītā? Idha, bhikkhave, yassam parisāyam bhikkhū ye te suttantā tathāgatabhāsitā 
gambhīrā gambhīratthā lokuttarā suiiiatāpatisamyuttā tesu bhafifiamānesu na sussūsanti na sotam 
odahanti na añña cittam upatthapenti na ca te dhamme uggahetabbam pariyāpuņitabbam maññanti. Ye 
pana te suttantā kavitā [kavikatā (sabbattha) tika oloketabbā] kāveyyā cittakkharā cittabyafijanā bāhirakā 
sāvakabhāsitā tesu bhaññamanesu sussūsanti sotam odahanti añña cittam upatthapenti, te dhamme 
uggahetabbam pariyāpuņitabbam maññanti, te ca tam dhammam pariyāpuņitvā na ceva aññamaññam 
patipuccharti na ca pativicaranti — ‘idam katham, imassa ko attho'ti? Te avivataficeva na vivaranti, 
anuttānīkatafica na uttānīkaronti, anekavihitesu ca kankhāthāniyesu dhammesu kankham na 
pativinodenti. Ayam vuccati, bhikkhave, okkācitavinītā parisā no patipucchāvinītā. 


**Katamā ca, bhikkhave, patipucchāvinītā parisā nookkācitavinītā? Idha, bhikkhave, yassam 
parisāyam bhikkhū ye te suttantā kavitā kāveyyā cittakkharā cittabyafijanā bāhirakā sāvakabhāsitā tesu 
bhaiifiamānesu na sussūsanti na sotam odahanti na añña cittam upatthapenti, na ca te dhamme 
uggahetabbam pariyāpuņitabbam maññanti. Ye pana te suttantā tathāgatabhāsitā gambhīrā gambhīratthā 


lokuttarā suiifiatāpatisamyuttā tesu bhafifiamānesu sussūsanti sotam odahanti añña cittam upatthapenti, te 
ca dhamme uggahetabbam pariyāpuņitabbam maññanti. Te tam dhammam pariyāpuņitvā aññamaññam 

patipucchanti pativicaranti — ‘idam katham, imassa ko attho ti? Te avivataficeva vivaranti, 
anuttānīkatafica uttānīkaronti, anekavihitesu ca kankhāthāniyesu dhammesu kankham pativinodenti. 
Ayam vuccati, bhikkhave, patipucchāvinītā parisa nookkācitavinītā. Ima kho, bhikkhave, dve parisa. 
Etadaggam, bhikkhave, imasam dvinnam parisanam yadidam patipucchāvinītā parisa 
nookkacitavintta””ti. 


49. ‘“‘Dvemā, bhikkhave, parisa. Katamā dve? Amisagaru parisa no saddhammagaru, 
saddhammagaru parisa no amisagaru. Katamā ca, bhikkhave, āmisagaru parisa no saddhammagaru? 
Idha, bhikkhave, yassam parisāyam bhikkhū gihīnam odātavasanānam sammukhā aññamaññassa 
vaņņam bhāsanti — *tasuko bhikkhu ubhatobhāgavimutto, asuko pafifiāvimutto, asuko kāyasakkhī, asuko 
ditthippatto, asuko saddhāvimutto, asuko dhammānusārī, asuko saddhānusārī, asuko sīlavā 
kalyāņadhammo, asuko dussīlo pāpadhammo'ti. Te tena lābham labhanti. Te tam lābham labhitvā 
gathitā [gadhitā (ka.)] mucchitā ajjhopannā [ajjhosānā (ka.), anajjhopannā (sī. sya. ka.) tikanipāte 
kusināravagge pathamasuttatīkā oloketabbāļ anādīnavadassāvino anissaraņapaīīiā paribhufijanti. Ayam 
vuccati, bhikkhave, āmisagaru parisā no saddhammagaru. 


**Katamā ca, bhikkhave, saddhammagaru parisā noāmisagaru? Idha, bhikkhave, yassam parisāyam 
bhikkhū gihīnam odātavasanānam sammukhā aññamaññassa vaņņam na bhāsanti — *asuko bhikkhu 
ubhatobhāgavimutto, asuko paññavimutto, asuko kāyasakkhī, asuko ditthippatto, asuko saddhāvimutto, 
asuko dhammānussārī, asuko saddhānusārī, asuko sīlavā kalyāņadhammo, asuko dussīlo 
pāpadhammo ti. Te tena lābham labhanti. Te tam lābham labhitvā agathitā amucchitā anajjhosannā 
ādīnavadassāvino nissaranapañña paribhufijanti. Ayam vuccati, bhikkhave, saddhammagaru parisa 
noāmisagaru. Imā kho, bhikkhave, dve parisā. Etadaggam, bhikkhave, imāsam dvinnam parisānam 
yadidam saddhammagaru parisā noāmisagarū ti. 


50. *"Dvemā, bhikkhave, parisa. Katamā dve? Visamā ca parisā sama ca parisa. Katamā ca, 
bhikkhave, visamā parisā? Idha, bhikkhave, yassam parisāyam adhammakammāni pavattanti 
dhammakammāni nappavattanti, avinayakammāni pavattanti vinayakammāni nappavattanti, 
adhammakammāni dippanti dhammakammāni na dippanti, avinayakammāni dippanti vinayakammāni na 
dippanti. Ayam vuccati, bhikkhave, visamā parisā. ( ) [(visamattā bhikkhave parisāya 
adhammakammāni pavattanti... vinayakammāni na dippanti.) (sī. pī.)] 


**Katamā ca, bhikkhave, sama parisa? Idha, bhikkhave, yassam parisāyam dhammakammāni 
pavattanti adhammakammāni nappavattanti, vinayakammāni pavattanti avinayakammāni nappavattanti, 
dhammakammāni dippanti adhammakammāni na dippanti, vinayakammāni dippanti avinayakammāni na 
dippanti. Ayam vuccati, bhikkhave, sama parisa. ( ) [(samattā bhikkhave parisāya dhammakammāni 
pavattanti... avinayakammāni na dippanti.) (sī. pī.)] Ima kho, bhikkhave, dve parisa. Etadaggam, 
bhikkhave, imāsam dvinnam parisānam yadidam sama parisa” ti. 


51. *"Dvemā, bhikkhave, parisa. Katamā dve? Adhammikā ca parisa dhammikā ca parisā...pe... 
imā kho, bhikkhave, dve parisā. Etadaggam, bhikkhave, imāsam dvinnam parisānam yadidam 
dhammikā parisā”'ti. 


52. *"Dvemā, bhikkhave, parisa. Katamā dve? Adhammavādinī ca parisa dhammavādinī ca parisa. 
Katamā ca, bhikkhave, adhammavādinī parisa? Idha, bhikkhave, yassam parisāyam bhikkhū 
adhikaraņam ādiyanti dhammikam vā adhammikam vā. Te tam adhikaraņam ādiyitvā na ceva 
aññamaññam saūifiāpenti na ca saññattim upagacchanti, na ca nijjhāpenti na ca nijjhattim upagacchanti. 
Te asaññattibalā anijjhattibalā appatinissaggamantino tameva adhikaraņam thāmasā parāmāsā 
[parāmassa (sī. pī.)| abhinivissa voharanti — tidameva saccam moghamañña” nti. Ayam vuccati, 
bhikkhave, adhammavādinī parisā. 

**Katamā ca, bhikkhave, dhammavādinī parisa? Idha, bhikkhave, yassam parisāyam bhikkhū 
adhikaraņam ādiyanti dhammikam vā adhammikam va. Te tam adhikaraņam ādiyitvā aññamaññam 
saññapenti ceva saññattiñca upagacchanti, nijjhāpenti ceva nijjhattiiīca upagacchanti. Te saiītiattībalā 
nijjhattibalā patinissaggamantino, na tameva adhikaraņam thāmasā parāmāsā abhinivissa voharanti — 
"idameva saccam moghamañña” nti. Ayam vuccati, bhikkhave, dhammavādinī parisa. Ima kho, 
bhikkhave, dve parisa. Etadaggam, bhikkhave, imāsam dvinnam parisānam yadidam dhammavadint 
parisa” ti. 


Parisavaggo pañcamo. 
Tassuddanam — 


Uttānā vaggā aggavatī, ariyā kasato ca paficamo; 
Okkācitaāmisaiiceva, visamā adhammādhammiyena cati. 


Pathamo paņņāsako samatto. 


2. Dutiyapaņņāsakam 
(6) 1. Puggalavaggo 


53. *"Dveme, bhikkhave, puggalā loke uppajjamānā uppajjanti bahujanahitāya bahujanasukhāya, 
bahuno janassa atthāya hitāya sukhāya devamanussānam. Katame dve? Tathāgato ca araham 
sammāsambuddho, raja ca cakkavattī. Ime kho, bhikkhave, dve puggalā loke uppajjamānā uppajjanti 
bahujanahitāya bahujanasukhāya, bahuno janassa atthāya hitāya sukhāya devamanussāna 'nti. 


54. *"Dveme, bhikkhave, puggalā loke uppajjamānā uppajjanti acchariyamanussā. Katame dve? 
Tathāgato ca araham sammāsambuddho, raja ca cakkavattī. Ime kho, bhikkhave, dve puggalā loke 
uppajjamānā uppajjanti acchariyamanussā” ti. 

55. “Dvinnam, bhikkhave, puggalānam kālakiriyā bahuno janassa anutappā hoti. Katamesam 
dvinnam? Tathāgatassa ca arahato sammāsambuddhassa, rañño ca cakkavattissa. Imesam kho. 


bhikkhave, dvinnam puggalānam kālakiriyā bahuno janassa anutappā hotī ti. 


56. *"Dveme, bhikkhave, thūpārahā. Katame dve? Tathāgato ca araham sammāsambuddho, raja ca 
cakkavattī. Ime kho, bhikkhave, dve thūpārahā” ti. 


57. *"Dveme, bhikkhave, buddha. Katame dve? Tathagato ca araham sammasambuddho, 
paccekabuddho ca. Ime kho, bhikkhave, dve buddha” ti. 


58. *"Dveme, bhikkhave, asaniyā phalantiya na santasanti. Katame dve? Bhikkhu ca khīņāsavo, 
hatthājānīyo ca. Ime kho, bhikkhave, dve asaniyā phalantiyā na santasantī ti. 


59. “Dveme, bhikkhave, asaniyā phalantiyā na santasanti. Katame dve? Bhikkhu ca khīņāsavo, 
assājānīyo ca. Ime kho, bhikkhave, dve asaniyā phalantiyā na santasantī” ti. 


60. *"Dveme, bhikkhave, asaniyā phalantiyā na santasanti. Katame dve? Bhikkhu ca khīņāsavo, 
sīho ca migarājā. Ime kho, bhikkhave, dve asaniyā phalantiyā na santasantī ti. 


61. *"Dveme, bhikkhave, atthavase sampassamānā kimpurisā mānusim vācam na bhāsanti. Katame 

dve? Mā ca musā bhaņimhā, mā ca param abhūtena abbhācikkhimhāti. Ime kho, bhikkhave, dve 
atthavase sampassamānā kimpurisā mānusim vācam na bhāsantī”'ti. 


62. *"Dvinnam dhammānam, bhikkhave, atitto appativāno mātugāmo kalam karoti. Katamesam 
dvinnam? Methunasamāpattiyā ca vijāyanassa ca. Imesam kho, bhikkhave, dvinnam dhammānam atitto 
appativāno mātugāmo kalam karotī” ti. 


63. **Asantasannivāsafica vo, bhikkhave, desessāmi santasannivāsaiica. Tam suņātha, sādhukam 
id 


manasi karotha; bhāsissāmī”'ti. **Evam, bhante'*ti kho te bhikkhū bhagavato paccassosum. Bhagavā 
etadavoca — 


**Kathafica, bhikkhave, asantasannivāso hoti, kathafica asanto sannivasanti? Idha, bhikkhave, 
therassa bhikkhuno evam hoti — *theropi mam na vadeyya, majjhimopi mam na vadeyya, navopi mam na 
vadeyya; therampāham na vadeyyam, majjhimampāham na vadeyyam, navampāham na vadeyyam. 
Thero cepi mam vadeyya ahitānukampī mam vadeyya no hitānukampī, noti nam vadeyyam vihetheyyam 
[viheseyyam (sī. syā. kam. pī.)] passampissa nappatikareyyam. Majjhimo cepi mam vadeyya...pe... 
navo cepi mam vadeyya ahitānukampī mam vadeyya no hitānukampī, noti nam vadeyyam vihetheyyam 
passampissa nappatikareyyam”. Majjhimassapi bhikkhuno evam hoti...pe... navassapi bhikkhuno evam 
hoti — *theropi mam na vadeyya, majjhimopi mam na vadeyya, navopi mam na vadeyya; therampāham 
na vadeyyam, majjhimampāham na vadeyyam, navampāham na vadeyyam. Thero cepi mam vadeyya 
ahitānukampī mam vadeyya no hitānukampī noti nam vadeyyam vihetheyyam passampissa 
nappatikareyyam. Majjhimo cepi mam vadeyya...pe... navo cepi mam vadeyya ahitānukampī mam 
vadeyya no hitānukampī, noti nam vadeyyam vihetheyyam passampissa nappatikareyyam”. Evam kho, 
bhikkhave, asantasannivāso hoti, evafica asanto sannivasanti. 


**Kathafica, bhikkhave, santasannivāso hoti, kathafica santo sannivasanti? Idha, bhikkhave, therassa 
bhikkhuno evam hoti — *theropi mam vadeyya, majjhimopi mam vadeyya, navopi mam vadeyya; 
therampāham vadeyyam, majjhimampāham vadeyyam, navampāham vadeyyam. Thero cepi mam 
vadeyya hitānukampī mam vadeyya no ahitānukampiī, sādhūti nam vadeyyam na vihetheyyam 
passampissa patikareyyam. Majjhimo cepi mam vadeyya...pe... navo cepi mam vadeyya hitānukampī 
mam vadeyya no ahitānukampī, sādhūti nam vadeyyam na nam vihetheyyam passampissa 
patikareyyam”. Majjhimassapi bhikkhuno evam hoti...pe... navassapi bhikkhuno evam hoti — *theropi 
mam vadeyya, majjhimopi mam vadeyya, navopi mam vadeyya; therampāham vadeyyam, 
majjhimampāham vadeyyam, navampāham vadeyyam. Thero cepi mam vadeyya hitānukampī mam 
vadeyya no ahitānukampī, sādhūti nam vadeyyam na nam vihetheyyam passampissa patikareyyam. 
Majjhimo cepi mam vadeyya...pe... navo cepi mam vadeyya hitānukampī mam vadeyya no 
ahitānukampī, sādhūti nam vadeyyam na nam vihetheyyam passampissa patikareyyam”. Evam kho, 
bhikkhave, santasannivāso hoti, evaiica santo sannivasantī 'ti. 


64. *"Yasmim, bhikkhave, adhikaraņe ubhato vacīsamsāro ditthipaļāso cetaso āghāto appaccayo 
anabhiraddhi ajjhattam avūpasantam hoti, tasmetam, bhikkhave, adhikaraņe pātikankham — *dīghattāya 
kharattāya vāļattāya samvattissati, bhikkhū ca na phāsum [phāsu (ka.)] viharissanti'. Yasmifica kho, 
bhikkhave, adhikaraņe ubhato vacīsamsāro ditthipaļāso cetaso āghāto appaccayo anabhiraddhi ajjhattam 
suvūpasantam hoti, tasmetam, bhikkhave, adhikaraņe pātikankham — *na dīghattāya kharattāya vāļattāya 
samvattissati, bhikkhū ca phāsum viharissantī ”*ti. 


Puggalavaggo pathamo. 


(7) 2. Sukhavaggo 

65. *"Dvemāni, bhikkhave, sukhāni. Katamāni dve? Gihisukhafica pabbajitasukhaftica. Imāni kho, 
bhikkhave, dve sukhāni. Etadaggam, bhikkhave, imesam dvinnam sukhānam yadidam 
pabbajitasukha” nti. 


66. *'Dvemāni, bhikkhave, sukhāni. Katamāni dve? Kāmasukhafica nekkhammasukhafica. Imāni 
kho, bhikkhave, dve sukhāni. Etadaggam, bhikkhave, imesam dvinnam sukhānam yadidam 
nekkhammasukha”'nti. 


67. *"Dvemāni, bhikkhave, sukhāni. Katamāni dve? Upadhisukhaīica nirupadhisukhatica. Imāni 
kho, bhikkhave, dve sukhāni. Etadaggam, bhikkhave, imesam dvinnam sukhānam yadidam 
nirupadhisukha”” nti. 


68. *"Dvemāni, bhikkhave, sukhani. Katamani dve? Sasavasukhañca anasavasukhañca. Imani kho, 
bhikkhave, dve sukhāni. Etadaggam, bhikkhave, imesam dvinnam sukhanam yadidam 
anāsavasukha''nti. 


69. *"'Dvemāni, bhikkhave, sukhāni. Katamāni dve? Samisañca sukham niramisañca sukham. Imāni 
kho, bhikkhave, dve sukhāni. Etadaggam, bhikkhave, imesam dvinnam sukhānam yadidam nirāmisam 
sukha” nti. 


70. *"Dvemāni, bhikkhave, sukhani. Katamani dve? Ariyasukhañca anariyasukhañca. Imani kho, 
bhikkhave, dve sukhāni. Etadaggam, bhikkhave, imesam dvinnam sukhanam yadidam ariyasukha”” nti. 


71. **Dvemāni, bhikkhave, sukhāni. Katamani dve? Kayikañca sukham cetasikañca sukham. Imāni 
kho, bhikkhave, dve sukhani. Etadaggam, bhikkhave, imesam dvinnam sukhanam yadidam cetasikam 
sukha” "nti. 


72. *"Dvemāni, bhikkhave, sukhani. Katamāni dve? Sappttikañca sukham nippttikañca sukham. 
Imani kho, bhikkhave, dve sukhani. Etadaggam, bhikkhave, imesam dvinnam sukhanam yadidam 
nippītikam sukha” nti. 


73. *"Dvemāni, bhikkhave, sukhani. Katamani dve? Satasukhañca upekkhasukhañca. Imāni kho, 
bhikkhave, dve sukhani. Etadaggam, bhikkhave, imesam dvinnam sukhanam yadidam 
upekkhasukha” nti. 


74. **Dvemani, bhikkhave, sukhāni. Katamani dve? Samadhisukhañca asamadhisukhañca. Imāni 
kho, bhikkhave, dve sukhāni. Etadaggam, bhikkhave, imesam dvinnam sukhanam yadidam 
samadhisukha” nti. 


75. *"Dvemāni, bhikkhave, sukhani. Katamani dve? Sappītikārammaņaīica sukham 
nippītikārammaņaīca sukham. Imani kho, bhikkhave, dve sukhani. Etadaggam, bhikkhave, imesam 
dvinnam sukhanam yadidam nippītikārammaņam sukha” nti. 


76. *"Dvemāni, bhikkhave, sukhāni. Katamani dve? Satarammanañca sukham upekkharammanañca 
sukham. Imani kho, bhikkhave, dve sukhāni. Etadaggam, bhikkhave, imesam dvinnam sukhānam 
yadidam upekkhārammaņam sukha” nti. 


77. *"Dvemāni, bhikkhave, sukhāni. Katamāni dve? Rūpārammaņafica sukham arūpārammaņafica 


sukham. Imāni kho, bhikkhave, dve sukhāni. Etadaggam, bhikkhave, imesam dvinnam sukhānam 
yadidam arūpārammaņam sukha” nti. 

Sukhavaggo dutiyo. 


(8) 3. Sanimittavaggo 


78. *"Sanimittā, bhikkhave, uppajjanti pāpakā akusalā dhammā, no animittā. Tasseva nimittassa 
pahānā evam te pāpakā akusalā dhammā na hontī”'ti. 


79. **Sanidānā, bhikkhave, uppajjanti pāpakā akusalā dhammā, no anidānā. Tasseva nidānassa 
pahānā evam te pāpakā akusalā dhammā na hontī”'ti. 


80. *"Sahetukā, bhikkhave, uppajjanti pāpakā akusalā dhammā, no ahetukā. Tasseva hetussa pahānā 
evam te pāpakā akusalā dhammā na hontī”*ti. 


81. *"Sasankhārā, bhikkhave, uppajjanti pāpakā akusalā dhammā, no asankhārā. Tesamyeva 
sankhārānam pahānā evam te pāpakā akusalā dhammā na hontī”'ti. 


82. *"Sappaccayā, bhikkhave, uppajjanti pāpakā akusalā dhammā, no appaccayā. Tasseva 
paccayassa pahānā evam te pāpakā akusalā dhammā na hont” ti. 


83. *"Sarūpā, bhikkhave, uppajjanti pāpakā akusalā dhammā, no arūpā. Tasseva rūpassa pahānā 
evam te pāpakā akusalā dhammā na hontī”*ti. 


84. *"Savedanā, bhikkhave, uppajjanti pāpakā akusalā dhammā, no avedanā. Tassāyeva vedanāya 
pahānā evam te pāpakā akusalā dhammā na hontī”'ti. 

85. “Sasañña, bhikkhave, uppajjanti pāpakā akusalā dhammā, no asañña. Tassāyeva saññaya 
pahānā evam te pāpakā akusalā dhammā na hontī”'ti. 

86. “Saviññana, bhikkhave, uppajjanti pāpakā akusalā dhammā, no aviññana. Tasseva vififiāņassa 
pahānā evam te pāpakā akusalā dhammā na hontī”'ti. 


87. *"Sankhatārammaņā, bhikkhave, uppajjanti pāpakā akusalā dhammā, no asankhatārammaņā. 
Tasseva sankhatassa pahānā evam te pāpakā akusalā dhammā na hontī ti. 


Sanimittavaggo tatiyo. 


(9) 4. Dhammavaggo 


x x= 


88. *"Dveme, bhikkhave, dhamma. Katame dve? Cetovimutti ca paññavimutti ca. Ime kho, 
bhikkhave, dve dhamma” ti. 


89. *"Dveme, bhikkhave, dhamma. Katame dve? Paggāho ca avikkhepo ca. Ime kho, bhikkhave, 
dve dhamma” ti. 


90. *"Dveme, bhikkhave, dhamma. Katame dve? Namañca rūpañca. Ime kho, bhikkhave, dve 


md 


dhammā”'ti. 


91. *"Dveme, bhikkhave, dhammā. Katame dve? Vijjā ca vimutti ca. Ime kho, bhikkhave, dve 
dhamma” ti. 

92. *"Dveme, bhikkhave, dhammā. Katame dve? Bhavaditthi ca vibhavaditthi ca. Ime kho, 
bhikkhave, dve dhamma” ti. 


93. “Dveme, bhikkhave, dhammā. Katame dve? Ahirikañca anottappañca. Ime kho, bhikkhave, 
dve dhamma””ti. 


94. *"Dveme, bhikkhave, dhamma. Katame dve? Hirī ca ottappañca. Ime kho, bhikkhave, dve 
dhammā”'ti. 


95. *"Dveme, bhikkhave, dhammā. Katame dve? Dovacassatā ca pāpamittatā ca. Ime kho, 
bhikkhave, dve dhamma” ti. 


96. *"Dveme, bhikkhave, dhamma. Katame dve? Sovacassatā ca kalyanamittata ca. Ime kho. 
bhikkhave, dve dhamma” ti. 


97. *"Dveme, bhikkhave, dhamma. Katame dve? Dhatukusalata ca manasikārakusalatā ca. Ime kho, 
bhikkhave, dve dhamma” ti. 


98. ““Dveme, bhikkhave, dhamma. Katame dve? Āpattikusalatā ca āpattivutthānakusalatā ca. Ime 
kho, bhikkhave, dve dhamma” ti. 


Dhammavaggo catuttho. 


(10) 5. Bālavaggo 


99. *"Dveme, bhikkhave, bālā. Katame dve? Yo ca anāgatam bhāram vahati, yo ca āgatam bhāram 
na vahati. Ime kho, bhikkhave, dve bālā”'ti. 


100. *"Dveme, bhikkhave, panditā. Katame dve? Yo ca anāgatam bhāram na vahati, yo ca āgatam 
bhāram vahati. Ime kho, bhikkhave, dve panditā” ti. 


~w x 


101. “Dveme, bhikkhave, bala. Katame dve? Yo ca akappiye kappiyasaññt, yo ca kappiye 
akappiyasatīnī. Ime kho, bhikkhave, dve bala” ti. 


102. *"Dveme, bhikkhave, pandita. Katame dve? Yo ca akappiye akappiyasaññi, yo ca kappiye 


kappiyasatīī. Ime kho, bhikkhave, dve paņditā ti. 


103. “Dveme, bhikkhave, bālā. Katame dve? Yo ca anapattiya āpattisaiīnī, yo ca āpattiyā 
anāpattisatīnī. Ime kho, bhikkhave, dve bālā” ti. 


104. *"Dveme, bhikkhave, pandita. Katame dve? Yo ca anāpattiyā anapattisaññi, yo ca āpattiyā 


w = 


apattisaññi. Ime kho, bhikkhave, dve panditā” ti. 


105. “Dveme, bhikkhave, bālā. Katame dve? Yo ca adhamme dhammasaññī, yo ca dhamme 


w = 


adhammasaññi. Ime kho, bhikkhave, dve bala” ti. 


106. ““Dveme, bhikkhave, panditā. Katame dve? Yo ca dhamme dhammasaññī, yo ca adhamme 


w = 


adhammasaññī. Ime kho, bhikkhave, dve pandita””ti. 


x x 


107. ““Dveme, bhikkhave, bala. Katame dve? Yo ca avinaye vinayasaññt, yo ca vinaye 

avinayasaūnī. Ime kho, bhikkhave, dve bala” ti. 


108. “Dveme, bhikkhave, pandita. Katame dve? Yo ca avinaye avinayasaññī, yo ca vinaye 


vinayasaūīī. Ime kho, bhikkhave, dve pandita” ti. 


109. *"Dvinnam, bhikkhave, asava vaddhanti. Katamesam dvinnam? Yo ca na kukkuccāyitabbam 
kukkuccayati, yo ca kukkuccayitabbam na kukkuccāyati. Imesam kho, bhikkhave, dvinnam āsavā 
vaddhantT ti. 


110. “Dvinnam, bhikkhave, āsavā na vaddhanti. Katamesam dvinnam? Yo ca na 
kukkuccāyitabbam na kukkuccāyati, yo ca kukkuccāyitabbam kukkuccāyati. Imesam kho, bhikkhave, 
dvinnam āsavā na vaddhantī”*ti. 


111. *"Dvinnam, bhikkhave, āsavā vaddhanti. Katamesam dvinnam? Yo ca akappiye kappiyasaūnī, 
yo ca kappiye akappiyasaññi. Imesam kho, bhikkhave, dvinnam āsavā vaddhantī”'ti. 


112. *"Dvinnam, bhikkhave, āsavā na vaddhanti. Katamesam dvinnam? Yo ca akappiye 


akappiyasaññī, yo ca kappiye kappiyasaññi. Imesam kho, bhikkhave, dvinnam āsavā na vaddhantī”*ti. 


113. *"Dvinnam, bhikkhave, āsavā vaddhanti. Katamesam dvinnam? Yo ca āpattiyā anāpattisaūnī, 


yo ca anāpattiyā āpattisaññī. Imesam kho, bhikkhave, dvinnam āsavā vaddhantī”'ti. 


114. **Dvinnam, bhikkhave, āsavā na vaddhanti. Katamesam dvinnam? Yo ca āpattiyā āpattisaññī, 


yo ca anāpattiyā anapattisaññi. Imesam kho, bhikkhave, dvinnam āsavā na vaddhantī”'ti. 


115. **Dvinnam, bhikkhave, āsavā vaddhanti. Katamesam dvinnam? Yo ca adhamme 


dhammasatīī, yo ca dhamme adhammasaiīī. Imesam kho, bhikkhave, dvinnam āsavā vaddhantī”*ti. 


116. *"Dvinnam, bhikkhave, āsavā na vaddhanti. Katamesam dvinnam? Yo ca dhamme 
dhammasatīī, yo ca adhamme adhammasaññi. Imesam kho, bhikkhave, dvinnam āsavā na vaddhantī”*ti. 


117. **Dvinnam, bhikkhave, āsavā vaddhanti. Katamesam dvinnam? Yo ca avinaye vinayasaññt, yo 
ca vinaye avinayasaññī. Imesam kho, bhikkhave, dvinnam āsavā vaddhantī”'ti. 


118. *"Dvinnam, bhikkhave, āsavā na vaddhanti. Katamesam dvinnam? Yo ca avinaye 


avinayasaññī, yo ca vinaye vinayasaññi. Imesam kho, bhikkhave, dvinnam āsavā na vaddhantī”'ti. 
Bālavaggo paficamo. 
Dutiyo pannasako samatto. 


3. Tatiyapaņņāsakam 
(11) 1. Āsāduppajahavaggo 


119. *"Dvemā, bhikkhave, āsā duppajahā. Katamā dve? Lābhāsā ca jīvitāsā ca. Ima kho, bhikkhave, 
dve asa duppajahā”'ti. 


120. *"Dveme, bhikkhave, puggalā dullabhā lokasmim. Katame dve? Yo ca pubbakārī, yo ca 
kataññu katavedī. Ime kho, bhikkhave, dve puggalā dullabhā lokasmi””nti. 

121. *"Dveme, bhikkhave, puggalā dullabhā lokasmim. Katame dve? Titto ca tappetā ca. Ime kho, 
bhikkhave, dve puggalā dullabhā lokasmi'”'nti. 


122. *"Dveme, bhikkhave, puggalā duttappayā. Katame dve? Yo ca laddham laddham nikkhipati, 
yo ca laddham laddham vissajjeti. Ime kho, bhikkhave, dve puggalā duttappayā”'ti. 


123. *"Dveme, bhikkhave, puggalā sutappayā. Katame dve? Yo ca laddham laddham na nikkhipati, 
yo ca laddham laddham na vissajjeti. Ime kho, bhikkhave, dve puggalā sutappayā” ti. 


124. *"Dveme, bhikkhave, paccayā rāgassa uppādāya. Katame dve? Subhanimittafica ayoniso ca 
manasikāro. Ime kho, bhikkhave, dve paccayā rāgassa uppādāyā” ti. 


125. **Dveme, bhikkhave, paccayā dosassa uppādāya. Katame dve? Patighanimittafica ayoniso ca 
manasikāro. Ime kho, bhikkhave, dve paccayā dosassa uppādāyā”'ti. 


126. *"Dveme, bhikkhave, paccayā micchāditthiyā uppādāya. Katame dve? Parato ca ghoso ayoniso 
ca manasikāro. Ime kho, bhikkhave, dve paccayā micchāditthiyā uppādāyā ti. 


127. *"Dveme, bhikkhave, paccayā sammāditthiyā uppādāya. Katame dve? Parato ca ghoso, yoniso 
ca manasikāro. Ime kho, bhikkhave, dve paccayā sammāditthiyā uppadaya” ti. 


128. *"Dvemā, bhikkhave, āpattiyo. Katamā dve? Lahukā ca āpatti, garukā ca āpatti. Ima kho, 
bhikkhave, dve āpattiyo” ti. 


129. *"Dvemā, bhikkhave, āpattiyo. Katamā dve? Dutthullā ca āpatti, adutthullā ca āpatti. Ima kho, 
bhikkhave, dve āpattiyo” ti. 


130. *"Dvemā, bhikkhave, āpattiyo. Katamā dve? Sāvasesā ca āpatti, anavasesā ca āpatti. Ima kho, 
bhikkhave, dve apattiyo” ti. 


Āsāduppajahavaggo pathamo. 
(12) 2. Āyācanavaggo 


131. **Saddho, bhikkhave, bhikkhu evam sammā āyācamāno āyāceyya — *tādiso homi yādisā 
sāriputtamoggallānā ti. Esā, bhikkhave, tulā etam pamāņam mama sāvakānam bhikkhūnam yadidam 
sāriputtamoggallānā *ti. 


132. *"Saddhā, bhikkhave, bhikkhunī evam sammā āyācamānā āyāceyya — *tādisī homi yādisī 
khemā ca bhikkhunī uppalavaņņā cā' ti. Esa, bhikkhave, tula etam pamāņam mama sāvikānam 
bhikkhunīnam yadidam khemā ca bhikkhunī uppalavaņņā ca” ti. 


133. *"Saddho, bhikkhave, upāsako evam sammā āyācamāno āyāceyya — *tādiso homi yādiso citto 
ca gahapati hatthako ca āļavako ti. Esa, bhikkhave, tula etam pamāņam mama sāvakānam upāsakānam 
yadidam citto ca gahapati hatthako ca āļavako ti. 


134. *"Saddhā, bhikkhave, upāsikā evam sammā āyācamānā āyāceyya — *tādisī homi yādisī 
khujjuttarā ca upāsikā veļukaņdakiyā [veļukaņdakī (a. ni. 6.37; a. ni. 4.176 āgatam] ca nandamātā ti. 
Esā, bhikkhave, tulā etam pamāņam mama sāvikānam upāsikānam yadidam khujjuttarā ca upāsikā 
veļukaņdakiyā ca nandamata” ti. 

135. *'*Dvīhi, bhikkhave, dhammehi samannāgato bālo abyatto asappuriso khatam upahatam 
attānam pariharati, sāvajjo ca hoti sānuvajjo ca viññünam, bahufica apuññam pasavati. Katamehi dvīhi? 
Ananuvicca apariyogāhetvā avaņņārahassa vaņņam bhāsati, ananuvicca apariyogāhetvā vaņņārahassa 
avaņņam bhāsati. Imehi kho, bhikkhave, dvīhi dhammehi samannāgato bālo abyatto asappuriso khatam 
upahatam attānam pariharati, sāvajjo ca hoti sānuvajjo ca viññüunam, bahutica apuūīfiam pasavatīti. 


**Dvīhi, bhikkhave, dhammehi samannāgato paņdito viyatto sappuriso akkhatam anupahatam 
attānam pariharati, anavajjo ca hoti ananuvajjo ca viññünam, bahufica puññam pasavati. Katamehi 
dvīhi? Anuvicca pariyogāhetvā avaņņārahassa avaņņam bhāsati, anuvicca pariyogāhetvā vaņņārahassa 
vaņņam bhāsati. Imehi kho, bhikkhave, dvīhi dhammehi samannāgato pandito viyatto sappuriso 
akkhatam anupahatam attānam pariharati, anavajjo ca hoti ananuvajjo ca viññünam, bahufica puññam 
pasavatī ti. 


136. *'Dvīhi, bhikkhave, dhammehi samannāgato bālo abyatto asappuriso khatam upahatam 
attānam pariharati, sāvajjo ca hoti sānuvajjo ca viññünam, bahufica apuññam pasavati. Katamehi dvīhi? 
Ananuvicca apariyogāhetvā appasādanīye thāne pasādam upadamseti, ananuvicca apariyogāhetvā 
pasādanīye thāne appasādam upadamseti. Imehi kho, bhikkhave, dvīhi dhammehi samannāgato bālo 
abyatto asappuriso khatam upahatam attānam pariharati, sāvajjo ca hoti sānuvajjo ca viññünam, bahufica 
apuññam pasavatīti. 


**Dvīhi, bhikkhave, dhammehi samannāgato paņdito viyatto sappuriso akkhatam anupahatam 
attānam pariharati, anavajjo ca hoti ananuvajjo ca viññünam, bahuñca puññam pasavati. Katamehi 
dvīhi? Anuvicca pariyogāhetvā appasādanīye thāne appasādam upadamseti, anuvicca pariyogāhetvā 
pasādanīye thāne pasādam upadamseti. Imehi kho, bhikkhave, dvīhi dhammehi samannāgato paņdito 
viyatto sappuriso akkhatam anupahatam attānam pariharati, anavajjo ca hoti ananuvajjo ca vififiūnam, 
bahutica puññam pasavatī” ti. 


137. **Dvīsu, bhikkhave, micchāpatipajjamāno bālo abyatto asappuriso khatam upahatam attānam 
pariharati, sāvajjo ca hoti sānuvajjo ca viññünam, bahuñca apuññam pasavati. Katamesu dvīsu? Mātari 
ca pitari ca. Imesu kho, bhikkhave, dvīsu micchāpatipajjamāno bālo abyatto asappuriso khatam 
upahatam attānam pariharati, sāvajjo ca hoti sānuvajjo ca viññüunam, bahufica apuññam pasavatīti. 


**Dvīsu, bhikkhave, sammāpatipajjamāno pandito viyatto sappuriso akkhatam anupahatam attānam 
pariharati, anavajjo ca hoti ananuvajjo ca viññüunam, bahuiica pufiiam pasavati. Katamesu dvīsu? Mātari 
ca pitari ca. Imesu kho, bhikkhave, dvīsu sammāpatipajjamāno paņdito viyatto sappuriso akkhatam 
anupahatam attānam pariharati, anavajjo ca hoti ananuvajjo ca vifiiūnam, bahutica puññam pasavatī ti. 


138. *"Dvīsu, bhikkhave, micchāpatipajjamāno bālo abyatto asappuriso khatam upahatam attānam 
pariharati, sāvajjo ca hoti sānuvajjo ca viññünam, bahufica apuññam pasavati. Katamesu dvīsu? 
Tathāgate ca tathāgatasāvake ca. Imesu kho, bhikkhave, micchāpatipajjamāno bālo abyatto asappuriso 
khatam upahatam attānam pariharati, sāvajjo ca hoti sānuvajjo ca viññünam, bahuiica apuññam 
pasavatīti. 


**Dvīsu, bhikkhave, sammāpatipajjamāno pandito viyatto sappuriso akkhatam anupahatam attānam 
pariharati, anavajjo ca hoti ananuvajjo ca vififiūūnam, bahufica puññam pasavati. Katamesu dvīsu? 
Tathāgate ca tathāgatasāvake ca. Imesu kho, bhikkhave, dvīsu sammāpatipajjamāno paņdito viyatto 
sappuriso akkhatam anupahatam attānam pariharati, anavajjo ca hoti ananuvajjo ca viññünam, bahufica 
puññam pasavatī ti. 


139. *"Dveme, bhikkhave, dhammā. Katame dve? Sacittavodanañca na ca kiñci loke upādiyati. Ime 
kho, bhikkhave, dve dhamma” ti. 

140. *"Dveme, bhikkhave, dhammā. Katame dve? Kodho ca upanāho ca. Ime kho, bhikkhave, dve 


= 


dhammā”'ti. 


141. *"Dveme, bhikkhave, dhammā. Katame dve? Kodhavinayo ca upanāhavinayo ca. Ime kho, 
bhikkhave, dve dhamma” ti. 


Āyācanavaggo dutiyo. 


(13) 3. Dānavaggo 


142. **Dvemāni, bhikkhave, dānāni. Katamāni dve? Āmisadānafica dhammadānafica. Imāni kho, 
bhikkhave, dve dānāni. Etadaggam, bhikkhave, imesam dvinnam dānānam yadidam dhammadana” nti. 


143. **Dveme, bhikkhave, yāgā. Katame dve? Āmisayāgo ca dhammayāgo ca. Ime kho, bhikkhave, 
dve yāgā. Etadaggam, bhikkhave, imesam dvinnam yāgānam yadidam dhammayāgo' ti. 


144. *'Dveme, bhikkhave, cāgā. Katame dve? Āmisacāgo ca dhammacāgo ca. Ime kho, bhikkhave, 
dve cāgā. Etadaggam, bhikkhave, imesam dvinnam cāgānam yadidam dhammacāgo''ti. 


145. *'Dveme, bhikkhave, pariccāgā. Katame dve? Āmisapariccāgo ca dhammapariccāgo ca. Ime 
kho, bhikkhave, dve pariccāgā. Etadaggam, bhikkhave, imesam dvinnam pariccāgānam yadidam 
dhammapariccago” ti. 


146. **Dveme, bhikkhave, bhogā. Katame dve? Āmisabhogo ca dhammabhogo ca. Ime kho, 
bhikkhave, dve bhogā. Etadaggam, bhikkhave, imesam dvinnam bhogānam yadidam dhammabhogo”'*ti. 


147. **Dveme, bhikkhave, sambhogā. Katame dve? Āmisasambhogo ca dhammasambhogo ca. Ime 
kho, bhikkhave, dve sambhogā. Etadaggam, bhikkhave, imesam dvinnam sambhogānam yadidam 
dhammasambhogo”*ti. 


148. *"Dveme, bhikkhave, samvibhāgā. Katame dve? Āmisasamvibhāgo ca dhammasamvibhāgo ca. 
Ime kho, bhikkhave, dve samvibhāgā. Etadaggam, bhikkhave, imesam dvinnam samvibhāgānam 
yadidam dhammasamvibhāgo ti. 


149. **Dveme, bhikkhave, sangahā. Katame dve? Āmisasangaho ca dhammasangaho ca. Ime kho, 
bhikkhave, dve sangahā. Etadaggam, bhikkhave, imesam dvinnam sangahānam yadidam 
dhammasangaho ti. 

150. **Dveme, bhikkhave, anuggahā. Katame dve? Āmisānuggaho ca dhammānuggaho ca. Ime 
kho, bhikkhave, dve anuggahā. Etadaggam, bhikkhave, imesam dvinnam anuggahānam yadidam 
dhammānuggaho ti. 

151. **Dvemā, bhikkhave, anukampā. Katamā dve? Āmisānukampā ca dhammānukampā ca. Ima 
kho, bhikkhave, dve anukampā. Etadaggam, bhikkhave, imāsam dvinnam anukampānam yadidam 


dhammānukampā''ti. 


Dānavaggo tatiyo. 


(14) 4. Santhāravaggo 

152. **Dveme, bhikkhave, santhārā [sandhārā (ka.)]. Katame dve? Āmisasanthāro ca 
dhammasanthāro ca. Ime kho, bhikkhave, dve santhārā. Etadaggam, bhikkhave, imesam dvinnam 
santhārānam yadidam dhammasantharo” ti. 


153. **Dveme, bhikkhave, patisanthārā [patisandhārā (ka.)]. Katame dve? Āmisapatisanthāro ca 
dhammapatisanthāro ca. Ime kho, bhikkhave, dve patisanthārā. Etadaggam, bhikkhave, imesam dvinnam 
patisanthārānam yadidam dhammapatisanthāro ti. 


154. *"Dvemā, bhikkhave, esanā. Katamā dve? Āmisesanā ca dhammesanā ca. Ima kho, bhikkhave, 
dve esanā. Etadaggam, bhikkhave, imāsam dvinnam esanānam yadidam dhammesana” ti. 


155. **Dvemā, bhikkhave, pariyesanā. Katamā dve? Āmisapariyesanā ca dhammapariyesanā ca. 
Ima kho, bhikkhave, dve pariyesanā. Etadaggam, bhikkhave, imāsam dvinnam pariyesanānam yadidam 
dhammapariyesanā' ti. 


156. **Dvemā, bhikkhave, pariyetthiyo. Katamā dve? Āmisapariyetthi ca dhammapariyetthi ca. Imā 
kho, bhikkhave, dve pariyetthiyo. Etadaggam, bhikkhave, imāsam dvinnam pariyetthīnam yadidam 
dhammapariyetthī”'ti. 


157. **Dvemā, bhikkhave, pūjā. Katamā dve? Āmisapūjā ca dhammapījā ca. Imā kho bhikkhave, 
dve pūjā. Etadaggam, bhikkhave, imāsam dvinnam pūjānam yadidam dhammapüuja” ti. 


158. *'Dvemāni, bhikkhave, ātitheyyāni. Katamāni dve? Āmisātitheyyafica dhammātitheyyaīica. 
Imāni kho, bhikkhave, dve ātitheyyāni. Etadaggam, bhikkhave, imesam dvinnam ātitheyyānam yadidam 
dhammātitheyya”"nti. 


159. *'Dvemā, bhikkhave, iddhiyo. Katamā dve? Āmisiddhi ca dhammiddhi ca. Imā kho, 
bhikkhave, dve iddhiyo. Etadaggam, bhikkhave, imāsam dvinnam iddhīnam yadidam dhammiddhī”*ti. 


160. *"'Dvemā, bhikkhave, vuddhiyo. Katamā dve? Āmisavuddhi ca dhammavuddhi ca. Ima kho, 
bhikkhave, dve vuddhiyo. Etadaggam, bhikkhave, imāsam dvinnam vuddhīnam yadidam 
dhammavuddhī”*ti. 

161. *"Dvemāni, bhikkhave, ratanāni. Katamāni dve? Āmisaratanaiica dhammaratanaīica. Imāni 
kho, bhikkhave, dve ratanāni. Etadaggam, bhikkhave, imesam dvinnam ratanānam yadidam 
dhammaratana 'nti. 

162. *"Dveme, bhikkhave, sannicayā. Katame dve? Āmisasannicayo ca dhammasannicayo ca. Ime 
kho, bhikkhave, dve sannicayā. Etadaggam, bhikkhave, imesam dvinnam sannicayānam yadidam 
dhammasannicayo” ti. 

163. **Dvemāni, bhikkhave, vepullāni. Katamāni dve? Amisavepullañca dhammavepullañca. Imāni 
kho, bhikkhave, dve vepullāni. Etadaggam, bhikkhave, imesam dvinnam vepullānam yadidam 


dhammavepulla”*nti. 


Santhāravaggo catuttho. 


(15) 5. Samāpattivaggo 


164. *"Dveme, bhikkhave, dhammā. Katame dve? Samāpattikusalatā ca samāpattivutthānakusalatā 

ca. Ime kho, bhikkhave, dve dhamma” ti. 


165. *'Dveme, bhikkhave, dhammā 
dhammā””. 


166. *''Dveme, bhikkhave, dhammā 
dhammā””. 


167. *'Dveme, bhikkhave, dhammā 
bhikkhave, dve dhammā”. 


168. ‘Dveme, bhikkhave, dhammā. 
dve dhammā”. 


169. “‘Dveme, bhikkhave, dhamma 
ca. Ime kho, bhikkhave, dve dhammā””. 


170. ‘“‘Dveme, bhikkhave, dhammā. 


Ime kho, bhikkhave, dve dhammā””. 


171. “Dveme, bhikkhave, dhammā. 


bhikkhave, dve dhammā”. 


172. **'Dveme, bhikkhave, dhammā. 


bhikkhave, dve dhammā”. 


173. **Dveme, bhikkhave, dhammā. 


dve dhammā””. 


174. **Dveme, bhikkhave, dhammā. 


bhikkhave, dve dhammā”. 


175. ‘“‘Dveme, bhikkhave, dhamma. 


bhikkhave, dve dhammā”. 


176. *"Dveme, bhikkhave, dhammā. 


bhikkhave, dve dhammā”. 


177. **'Dveme, bhikkhave, dhammā. 


Ime kho, bhikkhave, dve dhammā”. 


178. ‘“‘Dveme, bhikkhave, dhammā. 


. Katame dve? Ajjavafica maddavañca. Ime kho, bhikkhave, dve 


. Katame dve? Khanti ca soraccañca. Ime kho, bhikkhave, dve 


. Katame dve? Sakhalyañca patisanthāro ca. Ime kho, 


Katame dve? Avihimsa ca soceyyañca. Ime kho, bhikkhave, 


. Katame dve? Indriyesu aguttadvarata ca bhojane amattaññuta 


Katame dve? Indriyesu guttadvarata ca bhojane mattaññuta ca. 


Katame dve? Patisankhanabalañca bhavanabalañca. Ime kho, 


Katame dve? Satibalañca samadhibalañca. Ime kho. 


Katame dve? Samatho ca vipassanā ca. Ime kho, bhikkhave, 


Katame dve? Stlavipatti ca ditthivipatti ca. Ime kho, 


Katame dve? Sīlasampadā ca ditthisampadā ca. Ime kho, 


Katame dve? Stlavisuddhi ca ditthivisuddhi ca. Ime kho, 


Katame dve? Ditthivisuddhi ca yathaditthissa ca padhanam. 


Katame dve? Asantutthitā ca kusalesu dhammesu, appativanita 


ca padhānasmim. Ime kho, bhikkhave, dve dhammā”. 


179. **Dveme, bhikkhave, dhamma 
bhikkhave, dve dhammā”. 


180. *'Dveme, bhikkhave, dhammā 
dhammā”'ti. 

Samāpattivaggo paficamo. 


Tatiyo pannasako samatto. 


1. Kodhapeyyālam 


181. *"Dveme, bhikkhave, dhammā. Katame dve? Kodho ca upanāho ca...pe... makkho ca paļāso 
[palāso (ka.)] ca... issā ca macchariyafica... māyā ca sātheyyaīca... ahirikafica anottappatica. Ime kho, 
bhikkhave, dve dhammā”. 


182. *"Dveme, bhikkhave, dhammā. Katame dve? Akkodho ca anupanāho ca... amakkho ca 


apaļāso ca... anissā ca amacchariyafica... amaya ca asātheyyaīca... hirī ca ottappaūica. Ime kho, 
bhikkhave, dve dhammā””. 


183. “Dvihi, bhikkhave, dhammehi samannāgato dukkham viharati. Katamehi dvīhi? Kodhena ca 
upanāhena ca... makkhena ca paļāsena ca... issāya ca macchariyena ca... māyāya ca sātheyyena ca... 
ahirikena ca anottappena ca. Imehi kho, bhikkhave, dvīhi dhammehi samannāgato dukkham viharati””. 


184. *"Dvīhi, bhikkhave, dhammehi samannāgato sukham viharati. Katamehi dvīhi? Akkodhena ca 
anupanāhena ca... amakkhena ca apaļāsena ca... anissāya ca amacchariyena ca... amāyāya ca 
asātheyyena ca ... hiriyā ca ottappena ca. Imehi kho, bhikkhave, dvīhi dhammehi samannāgato sukham 
viharati””. 


185. *"'Dveme, bhikkhave, dhammā sekhassa bhikkhuno parihānāya samvattanti. Katame dve? 
Kodho ca upanāho ca... makkho ca paļāso ca... issā ca macchariyafica... maya ca sātheyyaīca... 
ahirikafica anottappafica. Ime kho, bhikkhave, dve dhammā sekhassa bhikkhuno parihānāya 
samvattanti””. 


186. *"Dveme, bhikkhave, dhammā sekhassa bhikkhuno aparihānāya samvattanti. Katame dve? 
Akkodho ca anupanāho ca... amakkho ca apaļāso ca... anissā ca amacchariyafica... amaya ca 
asātheyyaūīca... hirī ca ottappatica. Ime kho, bhikkhave, dve dhammā sekhassa bhikkhuno aparihānāya 
samvattanti””. 


187. *'Dvīhi, bhikkhave, dhammehi samannāgato yathābhatam nikkhitto evam niraye. Katamehi 
dvīhi? Kodhena ca upanāhena ca... makkhena ca paļāsena ca... issāya ca macchariyena ca... māyāya ca 
sātheyyena ca... ahirikena ca anottappena ca. Imehi kho, bhikkhave, dvīhi dhammehi samannāgato 
yathābhatam nikkhitto evam niraye””. 


188. *'Dvīhi, bhikkhave, dhammehi samannāgato yathābhatam nikkhitto evam sagge. Katamehi 
dvīhi? Akkodhena ca anupanāhena ca... amakkhena ca apaļāsena ca... anissāya ca amacchariyena ca... 
amāyāya ca asātheyyena ca... hiriyā ca ottappena ca. Imehi kho, bhikkhave, dvīhi dhammehi 
samannāgato yathābhatam nikkhitto evam sagge””. 


189. *"Dvīhi, bhikkhave, dhammehi samannāgato idhekacco kāyassa bhedā param marana apāyam 
duggatim vinipātam nirayam upapajjati. Katamehi dvīhi? Kodhena ca upanāhena ca... makkhena ca 
paļāsena ca... issāya ca macchariyena ca... māyāya ca sātheyyena ca... ahirikena ca anottappena ca. 
Imehi kho, bhikkhave, dvīhi dhammehi samannāgato idhekacco kāyassa bhedā param maraņā apāyam 
duggatim vinipātam nirayam upapajjati””. 


190. **Dvīhi, bhikkhave, dhammehi samannāgato idhekacco kāyassa bhedā param marana sugatim 

saggam lokam upapajjati. Katamehi dvīhi? Akkodhena ca anupanāhena ca... amakkhena ca 
apaļāsena ca... anissāya ca amacchariyena ca... amāyāya ca asātheyyena ca... hiriyā ca ottappena ca. 
Imehi kho, bhikkhave, dvīhi dhammehi samannāgato idhekacco kāyassa bhedā param maraņā sugatim 
saggam lokam upapajjati””. 


Kodhapeyyālam nitthitam. 


2. Akusalapeyyālam 


191-200. *"Dveme, bhikkhave, dhammā akusalā... dveme, bhikkhave, dhammā kusala... dveme, 
bhikkhave, dhammā sāvajjā... dveme, bhikkhave, dhammā anavajjā... dveme, bhikkhave, dhammā 
dukkhudrayā... dveme, bhikkhave, dhammā sukhudrayā... dveme, bhikkhave, dhammā dukkhavipākā... 
dveme, bhikkhave, dhammā sukhavipākā... dveme, bhikkhave, dhammā sabyābajjhā... dveme, 
bhikkhave, dhammā abyābajjhā. Katame dve? Akkodho ca anupanāho ca... amakkho ca apaļāso ca... 
anissā ca amacchariyafica... amaya ca asātheyyaīica... hirī ca ottappañca. Ime kho, bhikkhave, dve 
dhammā abyābajjhā ti. 


Akusalapeyyālam nitthitam. 
3. Vinayapeyyālam 


201. *"Dveme, bhikkhave, atthavase paticca tathāgatena sāvakānam sikkhāpadam paññattam. 
Katame dve? Sanghasutthutāya sanghaphāsutāya... dummankūnam puggalānam niggahāya, pesalānam 
bhikkhūnam phāsuvihārāya... ditthadhammikānam āsavānam samvarāya, samparāyikānam āsavānam 
patighātāya... ditthadhammikānam verānam samvarāya, samparāyikānam verānam patighātāya... 
ditthadhammikānam vajjānam samvarāya, samparāyikānam vajjānam patighātāya... 
ditthadhammikānam bhayānam samvarāya, samparāyikānam bhayānam patighātāya... 
ditthadhammikānam akusalānam dhammānam samvarāya, samparāyikānam akusalānam dhammānam 
patighātāya... gihīnam anukampāya, pāpicchānam bhikkhūnam pakkhupacchedāya... appasannānam 
pasādāya, pasannānam bhiyyobhāvāya... saddhammatthitiyā vinayānuggahāya. Ime kho, bhikkhave, dve 
atthavase paticca tathāgatena sāvakānam sikkhāpadam paññatta””nti. 


202-230. *"Dveme, bhikkhave, atthavase paticca tathāgatena sāvakānam pātimokkham 
paūifiattam...pe... pāttmokkhuddeso paññatto... pāttmokkhatthapanam paññattam... pavāraņā 
paññatta... pavāraņatthapanam paññattam... tajjanīvakammam paññattam... niyassakammam 
paūifiattam... pabbājanīvakammam paññattam... patisāraņīvakammam paūiiattam... 
ukkhepanīyakammam paññattam... parivāsadānam paññattam... mūlāya patikassanam paññattam... 
mānattadānam paññattam... abbhānam paññattam... osāraņīyam paññattam... nissāraņīvam 
pafīiattam... upasampadā paññatta... fiattikammam paññattam... ñattidutiyakammam pafiiattam... 
fiatticatutthakammam paññattam... apaññatte paññattam... pafiiatte anupaññattam... sammukhāvinayo 
paññatto... sativinayo paññatto... amülhavinayo paññatto... patiññatakaranam paññattam... 
yebhuyyasikā paññatta... tassapāpiyasikā paññatta... tinavattharako paññatto. Katame dve? 
Sanghasutthutāya, sanghaphāsutāya... dummankūnam puggalānam niggahaya, pesalānam bhikkhūnam 
phāsuvihārāya... ditthadhammikānam āsavānam samvarāya, samparāyikānam āsavānam patighātāya... 
ditthadhammikānam verānam samvarāya, samparāyikānam verānam patighātāya... ditthadhammikānam 
vajjānam samvarāya, samparāyikānam vajjānam patighātāya... ditthadhammikānam bhayānam 
samvarāya, samparāyikānam bhayānam patighātāya... ditthadhammikānam akusalānam dhammānam 
samvarāya, samparāyikānam akusalānam dhammānam patighātāya... gihīnam anukampāya, 
pāpicchānam bhikkhūnam pakkhupacchedāya... appasannānam pasādāya, pasannānam 
bhiyyobhāvāya... saddhammatthitiyā, vinayānuggahāya. Ime kho, bhikkhave, dve atthavase paticca 

tathāgatena sāvakānam tiņavatthārako paññatto” ti. 


Vinayapeyyālam nitthitam. 
4. Rāgapeyyālam 


231. *"Rāgassa, bhikkhave, abhiññaya dve dhammā bhāvetabbā. Katame dve? Samatho ca 


vipassanā ca. Rāgassa, bhikkhave, abhiññaya ime dve dhammā bhāvetabbā”'ti. 

**Rāgassa, bhikkhave, pariññaya dve dhammā bhāvetabbā. Katame dve? Samatho ca vipassanā ca. 
Rāgassa, bhikkhave, pariñña ime dve dhammā bhāvetabbā. Rāgassa, bhikkhave, parikkhayāya dve 
dhammā bhāvetabbā. Katame dve? Samatho ca vipassanā ca. Rāgassa, bhikkhave, parikkhayā ime dve 
dhammā bhāvetabbā. Rāgassa, bhikkhave, pahānāya dve dhammā bhāvetabbā. Katame dve? Samatho ca 
vipassanā ca. Rāgassa, bhikkhave, pahānā ime dve dhammā bhāvetabbā. Rāgassa, bhikkhave, khayāya 
dve dhammā bhāvetabbā. Katame dve? Samatho ca vipassanā ca. Rāgassa, bhikkhave, khayā ime dve 
dhammā bhāvetabbā. Rāgassa, bhikkhave, vayāya dve dhammā bhāvetabbā. Katame dve? Samatho ca 
vipassanā ca. Rāgassa, bhikkhave, vayā ime dve dhammā bhāvetabbā. Rāgassa, bhikkhave, virāgāya dve 
dhammā bhāvetabbā. Katame dve? Samatho ca vipassanā ca. Rāgassa, bhikkhave, virāgā ime dve 
dhammā bhāvetabbā. Rāgassa, bhikkhave, nirodhāya dve dhammā bhāvetabbā. Katame dve? Samatho 
ca vipassanā ca. Rāgassa, bhikkhave, nirodhā ime dve dhammā bhāvetabbā. Rāgassa, bhikkhave, cāgāya 
dve dhammā bhāvetabbā. Katame dve? Samatho ca vipassanā ca. Rāgassa, bhikkhave, cāgā ime dve 
dhammā bhāvetabbā. Rāgassa, bhikkhave, patinissaggāya dve dhammā bhāvetabbā. Katame dve? 
Samatho ca vipassanā ca. Rāgassa, bhikkhave, patinissaggāya ime dve dhammā bhāvetabbā”'ti. 


232-246. *"Dosassa...pe... mohassa... kodhassa... upanāhassa... makkhassa... paļāsassa... 
issāya... macchariyassa... māyāya... sātheyyassa... thambhassa... sārambhassa... mānassa... 
atimānassa... madassa... pamādassa, bhikkhave, abhiññaya dve dhammā bhāvetabbā. Katame dve? 
Samatho ca vipassanā ca. Pamādassa, bhikkhave, abhiñña ime dve dhammā bhāvetabbā. Pamādassa, 
bhikkhave, pariññāya dve dhammā bhāvetabbā. Katame dve? Samatho ca vipassanā ca. Pamādassa, 
bhikkhave, pariññā ime dve dhammā bhāvetabbā. Pamādassa, bhikkhave, parikkhayāya dve dhammā 
bhāvetabbā. Katame dve? Samatho ca vipassanā ca. Pamādassa, bhikkhave, parikkhayāya ime dve 
dhammā bhāvetabbā. Pamādassa, bhikkhave, pahānāya dve dhammā bhāvetabbā. Katame dve? Samatho 
ca vipassanā ca. Pamādassa, bhikkhave, pahānā ime dve dhammā bhāvetabbā. Pamādassa, bhikkhave, 
khayāya dve dhammā bhāvetabbā. Katame dve? Samatho ca vipassanā ca. Pamādassa, bhikkhave, khayā 
ime dve dhammā bhāvetabbā. Pamādassa, bhikkhave, vayāya dve dhammā bhāvetabbā. Katame dve? 
Samatho ca vipassanā ca. Pamādassa, bhikkhave, vayā ime dve dhammā bhāvetabbā. Pamādassa, 
bhikkhave, virāgāya dve dhammā bhāvetabbā. Katame dve? Samatho ca vipassanā ca. Pamādassa, 
bhikkhave, virāgā ime dve dhammā bhāvetabbā. Pamādassa, bhikkhave, nirodhāya dve dhammā 
bhāvetabbā. Katame dve? Samatho ca vipassanā ca. Pamādassa, bhikkhave, nirodhā ime dve dhammā 
bhāvetabbā. Pamādassa, bhikkhave, cāgāya dve dhammā bhāvetabbā. Katame dve? Samatho ca 
vipassanā ca. Pamādassa, bhikkhave, cāgā ime dve dhammā bhāvetabbā. Pamādassa, bhikkhave, 
patinissaggāya dve dhammā bhāvetabbā. Katame dve? Samatho ca vipassanā ca. Pamādassa, bhikkhave, 
patinissaggāya ime dve dhammā bhāvetabbā ti. 


(Idamavoca bhagavā. Attamanā te bhikkhū bhagavato bhāsitam abhinandurti.) [( ) etthantare pātho 
sī. syā. kam. pī. potthakesu natthi] 


Rāgapeyyālam nitthitam. 


Dukanipātapāļi nitthitā. 

